open-index/open-wikipedia-markdown huggingface dataset:
ഹിന്ദുസ്ഥാൻ സമാചാർ

ഇന്ത്യയിലെ ആദ്യത്തെ ബഹുഭാഷാ വാർത്താ ഏജൻസിയാണ് ** ഹിന്ദുസ്ഥാൻ സമാചാർ**. 1948-ൽ എസ്.എസ്. ആപ്തേ സ്വകാര്യ വാർത്താ ഏജർസിയായി ആരംഭിച്ചു. 1957-മുതൽ ഹിന്ദുസ്ഥാൻ സമാചാർ സഹകരണ മേഖലയിലേക്ക് മാറി. ഡൽഹിയായിരുന്നു ആസ്ഥാനം. ഹിന്ദി, മറാത്തി, നേപ്പാളി, ഗുജറാത്തി, ഒറിയ, കന്നട, മലയാളം തുടങ്ങിയ ഭാഷകളിൽ ഹിന്ദുസ്ഥാൻ സമാചാർ ടെലിപ്രിന്റെർ ഉപയോഗിച്ച് വാർത്താ സേവനം നൽകിയിരുന്നു. ഓൾ ഇന്ത്യാ റേഡിയോ, നേപ്പാൾ റേഡിയോ എന്നീ മാദ്ധ്യമങ്ങളും ഹിന്ദുസ്ഥാൻ സമാചാർ സേവങ്ങൾ ഉപ്യോഗിച്ചിരുന്നു. 1976-ൽ അടിയന്തരാവസ്ഥ കാലത്ത് പ്രെസ്സ് ട്രസ്റ്റ് ഓഫ് ഇന്ത്യ,
യുണൈറ്റഡ് ന്യൂസ് ഓഫ് ഇന്ത്യ, സമാചാർ ഭാരതി എന്നീ വാർത്താ ഏജർസികൾക്കൊപ്പം സംയോജിപ്പിച്ച് "സമചാർ" എന്ന പേരിൽ ഒരൊറ്റ വാർത്താ ഏജൻസിയാക്കിയിരുന്നു. 1988-ൽ പ്രവർത്തനം അവസാനിപ്പിച്ചു.

2003-ൽ വീണ്ടും പ്രവർത്തനമാരംഭിച്ചു. 2007-ൽ ഗോൾഡൻ ജൂബിലി ആഘോഷിച്ചു.  ഹിന്ദി, മറാത്തി, ഗുജറാത്തി, ആസാമി, ഓറിയ, കന്നട, ബംഗാളി, സിന്ദി, നേപ്പാളി, തമിഴ് എന്നീ പത്തോളം ഭാഷകളിൽ ഹിന്ദുസ്ഥാൻ സമാചാർ സേവനം ലഭ്യമാണ്.

## സേവനങ്ങൾ
*Samvad Setu (News Service)
*NEWS SCAN
*KIOSK
*Navotthan Lekh Seva
*HS Photo Service

## ഇതും കൂടി കാണുക
* പ്രെസ്സ് ട്രസ്റ്റ് ഓഫ് ഇന്ത്യ
* യുണൈറ്റഡ് ന്യൂസ് ഓഫ് ഇന്ത്യ 
* സമാചാർ ഭാരതി
## അവലംബം

## പുറമെ നിന്നുള്ള കണ്ണികൾ
*ഔദ്യോഗിക വെബ് വിലാസം

വർഗ്ഗം:പത്രപ്രവർത്തനം
വർഗ്ഗം:വാർത്താ ഏജൻസികൾ
എപ്പിസ്റ്റോളറി നോവൽ

[thumb|200px|Titlepage of [Aphra Behn's *[[Love-Letters Between a Nobleman and His Sister|Love-Letters]]* (1684)]]
കത്തുകൾ, ഡയറിക്കുറിപ്പുകൾ, പത്രവാർത്തകൾ തുടങ്ങിയ രേഖകളുടെ സമാഹാരമായി എഴുതുന്ന നോവലുകളെയാണ് **എപ്പിസ്റ്റോളറി നോവൽ** എന്നു പറയുന്നത്. ആധുനിക എപ്പിസ്റ്റോളറി നോവലുകളിൽ ശബ്ദരേഖകൾ, ബ്ലോഗുകൾ, ഇ-മെയിലുകൾ‌ തുടങ്ങിയ ഇലക്ട്രോണിക് രേഖകളും ഉപയോഗിക്കപ്പെട്ടുവരുന്നു. കത്ത് എന്നർത്ഥമുള്ള എപ്പിസ്റ്റോള (epistola) എന്ന ലത്തീൻ വാക്കിൽ നിന്നാണ് എപ്പിസ്റ്റോളറി എന്ന പദത്തിന്റെ ഉൽപ്പത്തി.
സമാചാർ ഭാരതി

ഇന്ത്യയിലെ രണ്ടാമത്തെ ഭാഷാ വാർത്താ ഏജൻസിയാണ് ** സമാചാർ ഭാരതി**. 1966-ൽ റെജിസ്റ്റർ ചെയ്ത് 1967-ൽ പ്രവർത്തനം ആരംഭിച്ചു. ഡൽഹിയായിരുന്നു ആസ്ഥാനം. പ്രധാനമായും ഹിന്ദിയിലാണ് പ്രവർത്തിച്ചിരുന്നത് എങ്കിലും മറാത്തി, ഗുജറാത്തി, പഞ്ചാബി, കന്നട, ഉറുദു എന്നീ ഭാഷകളിലും വാർത്താ സേവനങ്ങൾ ലഭ്യമായിരുന്നു. 1970-ൽ നാല് സംസ്ഥാനങ്ങൾ (ബീഹാർ, ഗുജറാത്ത്, രാജസ്ഥാൻ, കർണ്ണാടക) അൻപത് ശതമാനത്തിലധികം ഓഹരികൾ സ്വന്തമാക്കി. 1975-ൽ പതിമൂന്നോളം വാർത്താ ബ്യൂറോകളുണ്ടായിരുന്ന സമാചാർ ഭാരതിയിൽ 138 ജീവനക്കാരും പ്രവർത്തിച്ചിരുന്നു. 50-തോളം വാർത്താമാദ്ധ്യമങ്ങൾ സമാചാർ ഭാരതിയുടെ സേവനങ്ങൾ ഉപയോഗിച്ചിരുന്നു.

1976-ൽ യുണൈറ്റഡ് ന്യൂസ് ഓഫ് ഇന്ത്യ, പ്രെസ്സ് ട്രസ്റ്റ് ഓഫ് ഇന്ത്യ, ഹിന്ദുസ്ഥാൻ സമാചാർ എന്നീ വാർത്താ ഏജർസികൾക്കൊപ്പം സംയോജിപ്പിച്ച് "സമചാർ" എന്ന പേരിൽ ഒരൊറ്റ വാർത്താ ഏജൻസിയാക്കിയിരുന്നു. അടിയന്തരാവസ്ഥക്കു ശേഷം നിലവിൽ വന്ന ജനതാ സർക്കാർ നാല് വാർത്താ ഏജൻസികളുടേയും നിയന്ത്രണം എടുത്തുകളഞ്ഞു. 

## ഇതും കൂടി കാണുക
* പ്രെസ്സ് ട്രസ്റ്റ് ഓഫ് ഇന്ത്യ
* യുണൈറ്റഡ് ന്യൂസ് ഓഫ് ഇന്ത്യ 
*ഹിന്ദുസ്ഥാൻ സമാചാർ
## അവലംബം

## പുറമെ നിന്നുള്ള കണ്ണികൾ
*ഔദ്യോഗിക വെബ് വിലാസം 

വർഗ്ഗം:പത്രപ്രവർത്തനം
വർഗ്ഗം:വാർത്താ ഏജൻസികൾ
വട്ടവള്ളി

ഉഷ്ണമേഖലാ രാജ്യങ്ങളിൽ സർവസാധാരണമായി കണ്ടുവരുന്ന ഒരു ദുർബല കാണ്ഡസസ്യമാണ് **മലതാങ്ങി**, **ചെറിയമലതാങ്ങി**,  **പടുവള്ളി**, **വട്ടുവള്ളി** എന്നെല്ലാം പേരുകളുള്ള **വട്ടവള്ളി**.  കേരളത്തിലെ കാടുകളിലും നാട്ടിൻപുറങ്ങളിലും ഇതു സാധാരണമായി കണ്ടുവരുന്നു. ശാസ്ത്രീയ നാമം *Cissampelos pareira* എന്നാണ്. ഇംഗ്ലീഷിൽ velvet leaf എന്നും സംസ്കൃതത്തിൽ ലഘുപാഠാ, പിലുഫല എന്നൊക്കെ അറിയപ്പെടുന്നു.

## വിവരണം
ലഘുപത്ര ഏകാന്തര വിന്യാസമാണ്. ഏതാണ്ട് വൃത്താകൃതിയിലുള്ള ഇലയ്ക്ക് നാലു മുതൽ പത്തു സെന്റീ മിറ്റർവരെ വ്യാസം കാണും. ഹൃദയാകരമുള്ള ഇലയിൽ രോമങ്ങൾ ഉണ്ടായിരിക്കും. മഴക്കാലത്തു പൂക്കാൻ തുടങ്ങുന്നു.  ഇളം പച്ചനിറത്തിലുള്ള ചെറുപൂക്കളിൽ പെൺപൂക്കളും ആൺപൂക്കളും വെവ്വേറെയുണ്ടാകുന്നു.  കായ് ഉരുണ്ടതും ചുവപ്പുനിറമുള്ളതും ആയിരിക്കും. നേർത്ത വള്ളികൾ ചുറ്റി വൃക്ഷങ്ങളിൽ പടർന്ന്,   പന്തലിച്ചു വളരുന്നവയാണ്.

## ഉപയോഗം
വേരിലും ഇലയിലും സാപോണിനും പലതരം ആൽക്കലോയ്ഡുകളും അടങ്ങിയിരിക്കുന്നു. വേരിൽ പ്രധാനമായും അടങ്ങിയിരിക്കുന്നത് 0.5 ശതമാനം പെലോസിൻ എന്ന ആൽക്കലോയ്ഡ് ആണ്.  വേരിന്റെ കഷായവും പൊടിയും ഔഷധമായി ആയുർവേദത്തിൽ ഉപയോഗിക്കുന്നു.  വ്രണം കരിയിക്കുന്നതിനും, മൂത്രാശയരോഗങ്ങൽ, സർപ്പവിഷം മുതലായവയുടെ ചികിത്സക്കും പാടത്താളി ഉപ്യോഗിച്ചു വരുന്നു.

## രസാദി ഗുണങ്ങൾ
രസം  : തിക്തം

ഗുണം  : ലഘു, തീക്ഷ്ണം

വീര്യം : ഉഷ്ണം

വിപാകം  : കടു

## ഔഷധയോഗ്യമായ ഭാഗങ്ങൾ
വേരു്, ഇല, സമൂലം.

## ഔഷധ ഗുണം
വാജീകരണശക്തി വർദ്ധിപ്പിക്കുന്നു. മുലപ്പാൽ വർദ്ധിപ്പിക്കുന്നു. കഫം, വാതം എന്നീ വികാരങ്ങളും വിഷവും ശമിപ്പിക്കുന്നു.

## അവലബം

*ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്

## പുറംകണ്ണികൾ
*ചിത്രങ്ങൾ
*http://www.motherherbs.com/cissampelos-pareira.html
*http://www.fs.fed.us/global/iitf/pdf/shrubs/Cissampelos%20pareira.pdf

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
വർഗ്ഗം:നേപ്പാളിലെ സസ്യജാലം
വർഗ്ഗം:കേരളത്തിലെ സസ്യജാലം
വർഗ്ഗം:പരമ്പരാഗത ചൈനീസ് വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ

ഭാരതസർക്കാറിന്റെ കീഴിലുള്ള ഇൻഫർമേഷൻ & ബ്രോഡ്‌‌കാസ്റ്റിങ്ങ് മന്ത്രാലയത്തിന്റെ കീഴിൽ പ്രവർത്തിക്കുന്ന ഒരു സ്ഥാപനമാണ് **സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ**. സെൻസർ ബോർഡ് എന്ന് പൊതുവേ അറിയപ്പെടുന്ന ഈ സ്ഥാപനം  ഇന്ത്യയിൽ പുറത്തിറങ്ങുന്ന ചലച്ചിത്രങ്ങൾ, ടെലിവിഷൻ പരിപാടികൾ എന്നിവ പോലുള്ള പൊതുപ്രദർശനം  ആവശ്യപ്പെടുന്ന ദൃശ്യമാധ്യമങ്ങൾക്ക് 1952 ലെ സിനിമാട്ടോഗ്രാഫ് ആക്റ്റിന്റെ അടിസ്ഥാനത്തിൽ ആവശ്യമായ നിയന്ത്രണങ്ങൾ ഏർപ്പെടുത്തുകയും  അർഹമായ സർട്ടിഫിക്കറ്റുകൾ വിതരണം  ചെയ്യുകയും  ചെയ്യുന്നു.
അച്ചടിമാധ്യമങ്ങളെ അപേക്ഷിച്ച് കൂടുതൽ മനസ്സിനെ ആകർഷിക്കുകയും  സ്വാധീനിക്കുകയും  ചെയ്യുന്ന മാദ്ധ്യമം  എന്ന നിലയിൽ ചലച്ചിത്രങ്ങളെ സെൻസർ ചെയ്യേണ്ടതുണ്ടെന്ന് സുപ്രീം കോടതി നിരീക്ഷിക്കുകയുണ്ടായി.
## ഇപ്പോൾ നൽകിവരുന്ന സർട്ടിഫിക്കറ്റുകൾ

## സ്ഥാപനഘടന
ഒരു ചെയർപേഴ്സണും  അതിനു കീഴിൽ അനൗദ്യോഗികാംഗങ്ങളും  എന്നതാണ് സെൻസർ ബോർഡിന്റെ ഘടന. അംഗങ്ങളെ കേന്ദ്രസർക്കാർ നിയമിക്കുന്നു.
മുംബൈയിൽ പ്രധാനകേന്ദ്രവും  മറ്റ് ഒമ്പത് നഗരങ്ങളിൽ പ്രാദേശികകേന്ദ്രങ്ങളും  പ്രവർത്തിക്കുന്നു.
പ്രാദേശികകേന്ദ്രങ്ങൾ ഇവയാണ്.
*മുംബൈ
*കൊൽക്കത്ത
*ചെന്നൈ
*ബെംഗളൂരു
*തിരുവനന്തപുരം
*ഹൈദരാബാദ്
*ന്യൂ ഡെൽഹി
*കട്ടക്
*ഗുവാഹട്ടി
പ്രാദേശികകേന്ദ്രങ്ങൾ ചലച്ചിത്രങ്ങൾ പരിശോധിക്കാൻ സഹായിക്കുന്നു. ജീവിതത്തിന്റെ വിവിധ തുറകളിൽ പെട്ട പ്രഗല്ഭമതികളെ പ്രാദേശികകേന്ദ്രത്തിന്റെ നടത്തിപ്പിനായി രണ്ട് വർഷക്കാലയളവിലേക്ക് കേന്ദ്രസർക്കാർ തെരഞ്ഞെടുക്കുന്നു.
### ചെയർപേഴ്സൺ ആയിരുന്നവർ കാലഗണനാക്രമത്തിൽ

## അവലംബം

## പുറംകണ്ണികൾ

വർഗ്ഗം:ചലച്ചിത്ര സംഘടനകൾ
വർഗ്ഗം:സെൻസർഷിപ്പ്‌ ഇന്ത്യയിൽ
യുദ്ധവും സമാധാനവും

ലോക പ്രശസ്ത റഷ്യൻ എഴുത്തുകാരനും ചിന്തകനും ആയ ടോൾസ്റ്റോയിയുടെ ഏറ്റവും പ്രസിദ്ധമായ കൃതിയാണ് **യുദ്ധവും സമാധാനവും** (War and Peace). പതിനെട്ടു വര്ഷം എടുത്ത് എഴുതിയ നോവൽ ആണ്. എന്നിട്ടും ഏഴു തവണ മാറ്റി എഴുതി.


വൊയ്നാ ഇമീർ, അതാണ് റഷ്യൻ ഭാഷയിൽ ഈ നോവലിന്റെ പേര്. നെപ്പോളിയൻ ബോണപ്പാർട്ട് റഷ്യ അക്രമിച്ചപ്പോഴുണ്ടായ റഷ്യയിലെ യുദ്ധ സന്നഹങ്ങളുടെയും ഈ യുദ്ധത്തിൽ പോരാടിയ പടയാളികളുടെയും അവരുടെ കുടുംബങ്ങങ്ങളുടെയും അവരെ ആശ്രയിച്ചു കഴിഞ്ഞിരുന്നവരുടെയും കഷ്ടത നിറഞ്ഞ ജീവിതങ്ങളുടെ ഹൃദയ ഭേദകമായ കഥയാണ് യുദ്ധവും സമാധാനവും. കഥ നടക്കുന്ന 1805-1820 കാലഘട്ടത്തിലെ റഷ്യൻ ജനതയുടെ മൊത്തം വികാര വിചാരങ്ങൾ നോവലിൽ പ്രതിഫലിക്കുന്നു.

അഞ്ചു കുടുംബങ്ങളിലെ അംഗങ്ങളെ കേന്ദ്രമാക്കിയാണ് കഥയുടെ തുടക്കം.ബോൾസ്കോൺസ്കി, ബെസുബോവ്, റോസ്തോവ്, കുറാഗിൻ, ദ്രുബെത്സ്കോയ്‌ ഇവയാണ് ആ കുടുംബങ്ങൾ. കഥാനായകൻ പിയറിയെയും നായികാ നതാഷയെയും അതീവ ഹൃദ്യമായി നോവലിൽ അവതരിപ്പിച്ചിരിക്കുന്നു.അവർ അനേകം അഗ്നി പരീക്ഷകളെ നേരിടുന്നു. ഒടുവിൽ വിശുദ്ധിയുടെ പര്യായങ്ങളായി അന്ഗീകരിക്കപ്പെട്ട അവരെ വായനക്കാരുടെ മുന്നിൽ നിർത്തിക്കൊണ്ട് ടോൾസ്റ്റോയ് നോവൽ അവസാനിപ്പിക്കുന്നു. കഥാപാത്രങ്ങളെയും അവർ ഉൾപ്പെടുന്ന സംഭവങ്ങളെയും അത്ഭുതകരമായ ഭാവനയോടെ കഥാകാരൻ ചിത്രീകരിച്ചിരിക്കുന്നു. നോവലിന്റെ കൈയെഴുത്ത് പ്രതി തയ്യാറാക്കാൻ ഭാര്യ സോഫി ആൻഡ്രീവ്ന പ്രഭ്വിയും അദ്ദേഹത്തെ വളരെയധികം സഹായിച്ചു. അങ്ങനെ റഷ്യയുടെ ചരിത്രത്തിലെ ഐതിഹാസികമായ ഒരു സമരകഥ ജീവൻ തുടിക്കുന്ന ഭാഷയിൽ അദ്ദേഹം പുതിയ തലമുറക്ക്‌ പകർന്നു കൊടുത്തു. ലോകത്തിലെ ഏറ്റവും മികച്ച മൂന്ന് നോവലുകൾ എടുത്താൽ അതിൽ ഒന്ന് യുദ്ധവും സമാധാനവും ആയിരിക്കും.

## അവലംബം
യുദ്ധവും സമാധാനവും - ലിയോ ടോൾസ്റ്റോയ്

വർഗ്ഗം:വിശ്വസാഹിത്യം
വർഗ്ഗം:റഷ്യൻ നോവലുകൾ
വർഗ്ഗം:ലിയോ ടോൾസ്റ്റോയിയുടെ നോവലുകൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
എൻ. ഗണപതി

ദേവികുളം നിയോജകമണ്ഡലത്തെ ഒന്നും, മൂന്നും കേരളാ നിയമസഭയിൽ പ്രതിനിധീകരിച്ച രാഷ്ട്രീയ നേതാവാണ് **എൻ. ഗണപതി** (ഓഗസ്റ്റ് 1927 - 20 ഫെബ്രുവരി 2010). കോൺഗ്രസ് അനുഭാവിയായ ഇദ്ദേഹം 1952-53  കാലഘട്ടത്തിൽ തിരുക്കൊച്ചി നിയമസഭയിലും അംഗമായിരുന്നു. 1927 ഓഗസ്റ്റിലാണ് എൻ. ഗണപതി ജനിച്ചത്, ഇദ്ദേഹത്തിന് 3 ആൺമക്കളും ഒരു പെൺമകളുമുണ്ട്.

പള്ളിവാസൽ ഗ്രാമപഞ്ചായത്ത് പ്രസിഡന്റ്, ഹൈറേഞ്ച് തൊഴിലാളി യൂണിയൻ പ്രസിഡന്റ്, എന്നീ നിലകളിലും എൻ. ഗണപതി പ്രവർത്തിച്ചിരുന്നു.

## അവലംബം

വർഗ്ഗം:1927-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 20-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
ദി കോൾ ഓഫ് ദി വൈൽഡ്

നൂറിലേറെ വർഷങ്ങൾക്കു മുൻപ്‌ പതിനഞ്ചു ലക്ഷത്തിലേറെ കോപ്പികൾ വിറ്റുപോയ ഒരു ഗ്രന്ഥമാണ് **കാടിന്റെ വിളി**. ജാക്ക് ലണ്ടൻ എന്ന അമേരിക്കൻ എഴുത്തുകാരനാണ് ഈ നോവൽ എഴുതിയത്. സാറ്റർഡേ ഈവനിംഗ് പോസ്റ്റ്‌ എന്ന പ്രസിദ്ധീകരണത്തിൽ തുടർക്കഥ ആയാണ് ഈ നോവൽ ആദ്യം പ്രസിദ്ധീകരിച്ചത്‌. ബക്ക് എന്ന നായ കഥ പറയുന്ന രീതിയിലാണ്‌ ഇതിന്റെ ആഖ്യാനം.

നല്ലൊരു കുടുംബത്തിലെ ഓമന ആയാണ് ബക്ക് വളർന്നത് എങ്കിലും ഒരു വേലക്കാരൻ ബക്ക്നെ വിറ്റു. പുതിയ യജമാനൻ ഒരു ദുഷ്ടൻ ആയിരുന്നു. അതോടെ ശരിക്കും ഒരു കാട്ടു മൃഗമായി അവൻ മാറാൻ തുടങ്ങി. ബക്ക്ന്റെ ചിന്തയിലൂടെ അക്കാലത്തെ മനുഷ്യ ജീവന്റെ അവസ്ഥ തന്നെ ആണ് ലണ്ടൻ വരച്ചു കാട്ടിയത്‌.
## അവലംബം

വർഗ്ഗം:ഇംഗ്ലീഷ് നോവലുകൾ
ജാക്ക് ലണ്ടൻ

കാടിന്റെ വിളി എന്ന പ്രശസ്ത ഗ്രന്ഥത്തിന്റെ കർത്താവായ അമേരിക്കൻ സാഹിത്യകാരനാണ് **ജാക്ക് ലണ്ടൻ**. 1876-ലാണ് ജാക്ക് ലണ്ടൻ ജനിച്ചത്. അദ്ദേഹത്തിന്റെ ശരിക്കുള്ള പേര് ജോൺ ഗ്രിഫിത്ത് എന്നായിരുന്നു. ദാരിദ്ര്യം മൂലം ചെരുപ്പത്തിൽ പല ജോലികളും ചെയ്തു. അതിനിടയിലും ധാരാളം വായിച്ചു. പത്തൊമ്പതാം വയസ്സിൽ ഓക്ലാൻഡ്‌ ഹൈസ്കൂളിലും പിന്നീട് കാലിഫോർണിയ യുണിവേഴ്സിറ്റിയിലും ജാക്ക് ലണ്ടൻ പഠിച്ചു. 1900-ൽ ആദ്യ കൃതിയായ *സൺ ഓഫ് ദി വൂൾഫ് * പ്രസിദ്ധീകരിച്ചു. അതോടെ എഴുത്തുകാരൻ എന്നാ അംഗീകാരം കിട്ടി. ഒരിക്കൽ അദ്ദേഹം സ്വർണം അന്വേഷിച്ചിറങ്ങിയ ചില കൂട്ടുകാരുടെ സംഘത്തിൽ ചേർന്നു . സ്വർണം കിട്ടിയില്ലെങ്കിലും ആ യാത്ര ജാക്കിന് ധാരാളം അനുഭവങ്ങൾ സമ്മാനിച്ചു.ഇവയുടെ പശ്ചാത്തലത്തിലാണ് അദ്ദേഹം കാടിന്റെ വിളി രചിച്ചത്.

മറ്റ് ധാരാളം രചനകളും ഇക്കാലത്ത്‌ അദ്ദേഹം നടത്തിയിരുന്നു. അങ്ങനെ ഏറ്റവും കൂടുതൽ പ്രതിഫലം ലഭിക്കുന്ന സാഹിത്യകാരനായി അദ്ദേഹം മാറി. അമിത ചെലവുകൾ മൂലം പിന്നീട് ജീവിതം ദുരിതമായി. 1916-ൽ കാലിഫോർണിയിൽ വച്ച് അദ്ദേഹം ആത്മഹത്യ ചെയ്തു. *ദി ബുക്ക്‌ ഓഫ് ജാക്ക് ലണ്ടൻ * എന്ന പേരിൽ അദ്ദേഹത്തിന്റെ പത്നി ചർമെയ്ൻ അദ്ദേഹത്തെ കുറിച്ച് എഴുതിയിട്ടുണ്ട്. *ജാക്ക് ലണ്ടൻ ആൻഡ്‌ ഹിസ്‌ ടൈംസ്‌* എന്ന പേരിൽ അദ്ദേഹത്തിന്റെ മകളും അദ്ദേഹത്തെ കുറിച്ച എഴുതിയിട്ടുണ്ട്.* സെയ്ലർ ഓഫ് ഹോഴ്സ്* എന്ന പേരിൽ ഇർവിംഗ് സ്റ്റോൺ ജാക്ക്‌ ലണ്ടന്റെ കഥ പുസ്തകമാക്കിയിട്ടുണ്ട്.
## അവലംബം

വർഗ്ഗം:അമേരിക്കൻ സാഹിത്യകാരന്മാർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:1876-ൽ ജനിച്ചവർ
വർഗ്ഗം:1916-ൽ മരിച്ചവർ
മൂങ്ങമനുഷ്യൻ

ബ്രിട്ടനിലെ കോൻവാള്ളിൽ കണ്ടു എന്ന് പറയപ്പെടുന്ന ഒരു ജീവിയാണ് മൂങ്ങമനുഷ്യൻ . 1976-ൽ ആണ് ആദ്യം കണ്ടു എന്ന റിപ്പോർട്ട്‌ വരുന്നത്.

## ആദ്യ വിവരണം
മൌവൻ പള്ളിയുടെ ഗോപുരത്തിന്റെ മുകളിൽ വട്ടം ഇട്ടു പറക്കുന്ന ഒരു വലിയ ചിറകുള്ള ജീവിയെ അവധിക്ക്  വന്ന രണ്ടു പെൺകുട്ടികൾ കാണുന്നു. ഇതിൽ പന്ത്രണ്ടു വയസുള്ള ജൂൺ എന്ന കുട്ടി ഈ ജിവിയുടെ ഒരു ചിത്രം വരയ്ക്കുകയുണ്ടായി.

## അവലംബം
*  (pp135–139, 141)
* 
*  (pp150–153)
*  (p37)

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
ജെഴ്സി ചെകുത്താൻ

ന്യൂ ജെഴ്സിയിൽ ഉള്ള ഒരു ഐതിഹ്യം അല്ലെങ്കിൽ യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവിയാണ് **ജെഴ്സി ചെകുത്താൻ**. രണ്ടു കാലിൽ സഞ്ചരിക്കുന്ന ഒരു പറക്കുന്ന കുതിരയുടെ ആകൃതിയാണ് ഇതിനു നൽകുന്ന ദൃക്‌സാക്ഷിവിവരണം.

## ഐതിഹ്യം
മദർ ലീഡ്സ് എന്ന ഒരു വേശ്യക്ക് ഉണ്ടായ പതിമൂന്നാമത്തെ കുട്ടിയാണത്രേ ഇത് ,കുട്ടി ജനിച്ചപ്പോൾ ഇത് ഒരു ചെകുത്താൻ ആവട്ടെ എന്നു പറയുകയും ആ കുട്ടി ചെകുത്താനായി പറന്ന് പോകുകയും ചെയ്തു, ആ ചെകുത്താൻ ആണ്  ജെഴ്സി ചെകുത്താൻ എന്നാണ്  ഐതിഹ്യം .

## അവലംബം

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
ക്രോധത്തിന്റെ മുന്തിരിപ്പഴങ്ങൾ

നോബൽ സമ്മാന ജേതാവായ ജോൺ സ്റ്റെയ്ൻബക്കിന്റെ പ്രശസ്ത നോവൽ **ദി ഗ്രേപ്സ് ഓഫ് റാഥിന്റെ** (The Grapes of Wrath)  മലയാള വിവർത്തനമാണ് **ക്രോധത്തിന്റെ മുന്തിരിപ്പഴങ്ങൾ**. 1939-ൽ പ്രസിദ്ധീകരിച്ച *ദി ഗ്രേപ്സ് ഓഫ് റാഥ്*-ന് 1940-ലെ പുലിറ്റ്സർ പുരസ്കാരം ലഭിച്ചിട്ടുണ്ട്.

1930-കളിലെ സാമ്പത്തിക മാന്ദ്യക്കാലത്ത് തങ്ങളുടെ നാടും വീടും വിട്ട് തൊഴിലാനായി ഒക്‌ലഹോമയിൽ നിന്നും കാലിഫോർണിയയിലേക്കു് പ്രയാണം നടത്തേണ്ടി വരുന്ന അമേരിക്കൻ ജനതയുടെ ദുരിതപുർണ്ണമായ ജീവിതമാണു് ഇതിലെ ഇതിവൃത്തം. കഥാതന്തുവിന്റെ ചരിത്രപ്രാധാന്യംകൊണ്ട് അമേരിക്കൻ വിദ്യാലയങ്ങളിൽ ഏറെ വായിക്കപ്പെടുന്ന പുസ്തകമാണിത്.

## അവലംബം

വർഗ്ഗം:അമേരിക്കൻ നോവലുകൾ
വർഗ്ഗം:ഇംഗ്ലീഷ് നോവലുകൾ
നമ്മാഴ്വാർ

തമിഴ് വൈഷ്ണവ കവികളിൽ പ്രഥമഗണനീയനായിരുന്നു **നമ്മാഴ്വാർ** (തമിഴ്: நம்மாழ்வார்). തമിഴ്നാടിന്റെ വടക്കേ അറ്റത്തുള്ള തിരുക്കരുക്കൂറിൽ (ആഴ്വാർ തിരുനഗരി) കാരിയാതരുടെയും ഉടൈയതങ്കയുടെയും മകനായി വേളാളകുലത്തിൽ ജനിച്ചു. ഏഴാം ശ. മുതൽ ഒൻപതാം ശ. വരെയായിരിക്കാം ഇദ്ദേഹത്തിന്റെ കാലമെന്നു പണ്ഡിതന്മാർ വിശ്വസിക്കുന്നു. ഗകോപർ, മാരൻ, പരാങ്കശൻ എന്നീ പേരുകളും ഉണ്ട്. മാരൻ എന്നത് പിതാവിന്റെ പേരോട് ചേർത്ത് കരിമാരൻ എന്നും പറയാറുണ്ട്.

ആഴ്വാർമാരിൽ പ്രധാനിയും മഹത്ത്വം ഉള്ള ആളുമായതിനാൽ നമ്മാഴ്വാർ (നം ആഴ്വാർ-നമ്മുടെ ആഴ്വാർ) എന്നു പറയുന്നു. ജനിച്ചതുമുതൽ സംസാരിക്കാതിരുന്ന ഗംഗോപർ പെരുമാൾ കോവിലിലെ പുളിമരത്തിന്റെ ചുവട്ടിൽ തപസ്സുചെയ്ത് ദൈവാനുഗ്രഹം നേടിയത്രെ. ജ്ഞാനപ്രകാശം നല്കാൻ അവിടെയെത്തിയ മധുരകവികൾക്കു മറുപടി പറയാനാണ് ഇദ്ദേഹം ആദ്യമായി വാക്കുകൾ ഉച്ചരിച്ചത് എന്നാണൈതിഹ്യം. ഇപ്രകാരം വളരെ ചെറുപ്പത്തിലേ ദൈവദർശനം നേടി ജ്ഞാനിയാവുകയും ലൌകിക ചിന്തകളിൽ നിന്നു മുക്തനാവുകയും ചെയ്തു. തമിഴ്നാട്ടിലെ ശൈവമതത്തിന് മാണിക്യവാചകർ എങ്ങനെയാണോ അതുപോലെയാണ് വൈഷ്ണവമതത്തിന് നമ്മാഴ്വാർ. വൈഷ്ണവ ഭക്തനാണെങ്കിലും മുമ്മൂർത്തികളെയും ആരാധിച്ചിരുന്നു. എല്ലാത്തിലും ദൈവത്തെ കാണുന്ന മനസ്സ് ഇദ്ദേഹത്തിന്റെ പ്രത്യേകതയാണ്. ഉണ്ണുന്ന ചോറും കുടിക്കുന്ന വെള്ളവും ചവയ്ക്കുന്ന വെറ്റിലയും എല്ലാം കണ്ണൻ എന്നാണ് ഇദ്ദേഹം പറയാറുള്ളത്.

വൈഷ്ണവാധ്യക്ഷ പരമ്പരയിലെ അവസാനത്തെ ആഴ്വാരും ആദ്യത്തെ ആചാര്യനുമാണ് നമ്മാഴ്വാർ. പരജ്ഞാനപരമഭക്തിയാലും ദൈവകൃപയാലും താൻ ദർശിച്ച തത്ത്വങ്ങൾ തിരുവായ്മൊഴി, തിരുവിരുത്തം, തിരുവാശിരിയം, പെരിയ തിരുവന്താദി എന്നീ കൃതികളിലൂടെ ലോകസമക്ഷം സമർപ്പിച്ചു. ഇവയിൽ ഋഗ്വേദസാരം തിരുവിരുത്തത്തിലും യജുർവേദതത്ത്വം തിരുവാശിരിയത്തിലും അഥർവരഹസ്യം തിരുവന്താദിയിലും സാമവേദസാരം തിരുവായി മൊളിയിലും അവതരിപ്പിച്ചിട്ടുള്ളതായി പണ്ഡിതന്മാർ കരുതുന്നു. ഈ കൃതികളെ വൈഷ്ണവർ തങ്ങളുടെ ചതുർഗ്രന്ഥങ്ങളായിട്ടാണ് കണക്കാക്കുന്നത്.

നമ്മാഴ്വാരുടെ കൃതികളിൽ ഏറ്റവും പ്രധാനപ്പെട്ടത് ദ്രാവിഡവേദമെന്ന് അറിയപ്പെടുന്ന തിനവായ് മൊഴിയാണ്. ഇതിൽ ഉരൈതിലൈ, ഉയിർനിലൈ, ഉപായനിലൈ, വിരോധിനിലൈ, പുരുഷാർഥനിലൈ എന്നിങ്ങനെ അഞ്ചു വിഭാഗങ്ങളുണ്ട്. ഈ അർഥപഞ്ചകജ്ഞാനം മുക്തിപ്രാപിക്കുന്നതിന് ഉപകരിക്കുമെന്നാണ് മതപണ്ഡിതന്മാരുടെ വിശ്വാസം. ഈ കൃതിക്ക് നിരവധി വ്യാഖ്യാനങ്ങളും ഉണ്ടായിട്ടുണ്ട്. ഇവയിൽ 10-ാം നൂറ്റാണ്ടിൽ ജീവിച്ചിരുന്ന ശ്രീമദ് നാരദമുനിവരുടെ വ്യാഖ്യാനം സവിശേഷമാണ്.

വൈഷ്ണവമതത്തിലെ ഏറ്റവും സമുന്നതമായ ആത്മജ്ഞാനമാണ് നമ്മാഴ്വാരുടെ കവിതകളിൽ പ്രതിഫലിക്കുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കവികൾ
വർഗ്ഗം:വൈഷ്ണവം
വർഗ്ഗം:ആഴ്‌വാർ
നഗോയ

ടോക്കിയോ, യോകഹോമ, ഒസാക എന്നിവ കഴിഞ്ഞാൽ ഏറ്റവുമധികം ജനസംഖ്യയുള്ള ജപ്പാനിലെ നഗരമാണ് **നഗോയ**  . മധ്യ ഹോൺഷൂവിലെ നോബി സമതലത്തിൽ, ഇസീ ഉൾക്കടലിന് അഭിമുഖമായി സ്ഥിതിചെയ്യുന്ന നഗോയ ഹോൺഷൂ/ചുബു പ്രദേശത്തിലെ മുഖ്യ നഗരവും ഐകീപ്രവിശ്യയുടെ തലസ്ഥാനവുമാണ്. ജപ്പാനിലെ നഗരങ്ങളിൽ വലിപ്പത്തിൽ നാലാം സ്ഥാനമാണ് നഗോയയ്ക്കുള്ളത്. ഇവിടത്തെ ജനസംഖ്യ 2001-ൽ  21.7 ലക്ഷമായിരുന്നു 
ഒസാകാ നഗരത്തിൽനിന്ന് സു. 136 കി.മീ. അകലെ സ്ഥിതിചെയ്യുന്ന ഈ നഗരം രാജ്യത്തിലെ ഒരു പ്രധാന വ്യാവസായിക-ഗതാഗത കേന്ദ്രമെന്ന നിലയിലും ശ്രദ്ധേയമാണ്. ജപ്പാനിലെ തിരക്കേറിയ തുറമുഖങ്ങളിലൊന്നുകൂടിയായ നഗോയയിൽ വാണിജ്യപ്രാധാന്യമുള്ള ഒരു അന്താരാഷ്ട്ര വിമാനത്താവളവും പ്രവർത്തിക്കുന്നുണ്ട്.

1939-ൽ സ്ഥാപിതമായ നഗോയ സർവകലാശാലയുടെ ആസ്ഥാനം നഗോയയാണ്. അത്സൂതാദേവാലയം, നഗോയ കൊട്ടാരം, തോകുഗാവ മ്യൂസിയം, ഹിഗാഷിയാമ സസ്യോദ്യാനം, മൃഗശാല, സയൻസ് മ്യൂസിയം തുടങ്ങിയവയാണ് നഗരത്തിലെ മുഖ്യ ആകർഷണങ്ങൾ. 1907-ഓടെയാണ് നഗോയ ആധുനിക വികസനപ്രക്രിയയ്ക്കും  ദ്രുതഗതിയിലുള്ള വ്യവസായവത്കരണത്തിനും വിധേയമായത്. ഇപ്പോൾ നിരവധി വൻ വ്യവസായസ്ഥാപനങ്ങൾ ഇവിടെ പ്രവർത്തിക്കുന്നുണ്ട്. യന്ത്രസാമഗ്രികൾ, ഗതാഗതോപകരണങ്ങൾ, രാസവസ്തുക്കൾ മുതലായവയുടെ ഉത്പാദനം, ഇരുമ്പുരുക്ക് വ്യവസായം എന്നിവയാണ് ഈ നഗരത്തിലെ മുഖ്യ വ്യവസായങ്ങൾ. ഭക്ഷ്യോത്പന്നങ്ങൾ, ഘടികാരങ്ങൾ, വസ്ത്രം, പ്ലൈവുഡ്, പോഴ്സലീൻ തുടങ്ങിയവയുടെ ഉത്പാദന-വിപണനത്തെ കേന്ദ്രീകരിച്ചുള്ള വ്യവസായങ്ങളും ഗണ്യമായ പുരോഗതി നേടിയിരിക്കുന്നു. 

1891-ലെ ശക്തമായ ഭൂചലനവും രണ്ടാം ലോകയുദ്ധവും നഗോയ നഗരത്തിൽ കനത്ത നാശനഷ്ടങ്ങൾ വിതച്ചെങ്കിലും സമഗ്രമായ നഗര ആസൂത്രണത്തിലൂടെ വളരെപ്പെട്ടെന്നുതന്നെ ഈ നഗരം പുനർ നിർമ്മിക്കപ്പെട്ടു. 'ബുള്ളറ്റ് ട്രെയിൻ' എന്നു വിളിക്കുന്ന അതിവേഗ തീവണ്ടിയും ടോക്യോ നഗരത്തെ നഗോയയുമായി ബന്ധിപ്പിക്കുന്ന ടോമി എക്സ്പ്രസ് വേയും കോബി നഗരവുമായി നഗോയയെ ബന്ധിപ്പിക്കുന്ന മീഷീൻ ഹൈവേയും നഗര പുനർനിർമിതിയുടെ ഭാഗമായാണ് നിർമ്മിക്കപ്പെട്ടത്.

## അവലംബം


വർഗ്ഗം:ജപ്പാനിലെ നഗരങ്ങൾ
കോളിയസ്

ഇലകളുടെ വൈവിധ്യവും നിറങ്ങളും കൊണ്ട് ആകർഷമായാ ഒരു അലങ്കാര സസ്യമാണ് **കോളിയസ്**. (ആംഗലേയം:*Coleus*).  ആഫ്രിക്ക, ഏഷ്യ എന്നിവിടങ്ങളിൽ കാണപ്പെടുന ഈ സസ്യത്തിന്റെ പല നിറത്തിലും ആകൃതിയിലും കാണപ്പെടുന്ന ഇലകളോട് കൂടിയ ഈ സസ്യം ലോകത്ത് മിക്കവാറും എല്ലാ പ്രദേശങ്ങളിലും ഉദ്യാനസസ്യമായി തന്നെ പരിപാലിക്കുന്നു. ഇതിന്റെ തണ്ടുകൾ ഒടിച്ചു നട്ടാണ് സാധാരണയായി വംശവർദ്ധന നടത്തുന്നത്.

നീർവാഴ്ചയും തണലും ലഭിക്കുന്നിടങ്ങളിൽ നല്ല രീതിയിൽ വളാരുന്ന ഇവയുടെ പൂക്കൾ വളരെ ചെറുതും തണ്ടുകളുടെ  അഗ്രത്തായി കുലകളായി കാണപ്പെടുന്നു.
ഇത്ര അധികം വർണങ്ങളിൽ ഇലകളുള്ള അലങ്കാരചെടികൾ അപൂർവമാണ് ഇതിന്റെ ജന്മസ്ഥലം ജാവ ദീപുകൾ ആണ്, ഇതിന്റെ ഇലകളിൽ ആണ് വർണ്ണ വസന്തം മുഴുവൻ. വിത്തുവഴിയും തന്ടുകളിൽനിന്നു നിന്നും ഒക്കെ പുതിയ ചെടി വളർത്തി എടുക്കാവുന്നതാണ്..അത്ര അധികം ഉയരം വക്കാത്ത ചെടിയാണ് ഇത് സ്വാഭാവികമായി നിറയെ ശാഖകൾ കാണാവുന്നതാണ് കടും ചുവപ്പിലാണ് ആദ്യകാലങ്ങളിൽ കണ്ടിരുന്നത്‌ എങ്കിലും ഇപ്പോൾ മറൂൺ, ഓറൻച്, പർപിൾ,എന്നീ വർണങ്ങളിൽ കാണപ്പെടുന്നു         
അധികം ഉയരം വക്കാത്ത രീതിയിലും, പൂവിടാതെയും ആണ് കോളിയസ് വളർത്താൻ ഉത്തമം അല്ലങ്ങിൽ അത് ചെടിയുടെ ഭംഗി കുറയാനും എളുപ്പം വാടി  അഴുകി പോകാനും കാരണമായേക്കാം     
## ചിത്രശാല

File:Solenostemon coleus baby plant.jpg|Young Solenostemon coleus seedlings growing in a pot.
File:Solenostemon coleus Seedlings (baby plant).jpg|Early-stage Coleus plant with developing leaves.
File:Solenostemon coleus Seedlings.jpg|Young Coleus sprouting vibrant red new leaves.

## അവലംബം

## പുറം കണ്ണികൾ
*Annotated Checklist of Cultivated Plants of Hawai‘i: ''Solenostemon'' 
*USDA Germplasm Resources Information Network (GRIN): Species Records of ''Solenostemon''
വർഗ്ഗം:അലങ്കാരസസ്യങ്ങൾ
ദൈവത്തിന്റെ വികൃതികൾ ചലച്ചിത്രം

1992-ലെ മികച്ച ചലച്ചിത്രത്തിനുള്ള സംസ്ഥാന പുരസ്കാരം ലഭിച്ച മലയാളചലച്ചിത്രമാണ് ***ദൈവത്തിന്റെ വികൃതികൾ*** (The Ways of God). എം. മുകുന്ദന്റെ നോവലിന് മുകുന്ദനും ലെനിൻ രാജേന്ദ്രനും ചേർന്ന് രൂപം കൊടുത്ത തിരക്കഥയെ ആധാരമാക്കി സൗപർണിക മൂവി ആർട്ട്സിന്റെ ബാനറിൽ നിർമ്മിച്ച ഈ ചിത്രം സംവിധാനം ചെയ്തത് ലെനിൻ രാജേന്ദ്രനാണ്. ഫ്രഞ്ച് അധിനിവേശ പ്രദേശമായ മാഹിയിലെ ഫ്രഞ്ച് സദസ്സുകളിൽ മായാജാലം കാട്ടി ഹർഷോന്മാദം സൃഷ്ടിക്കുന്ന അൽഫോൺസച്ചന്റെ ജീവിതദുരന്തത്തിന്റെ കഥയാണ് *ദൈവത്തിന്റെ വികൃതികൾ* പറയുന്നത്.

## കഥാപശ്ചാത്തലം
ഫ്രഞ്ച് വംശജർ മാഹി വിട്ടുപോകുന്ന അവസാനത്തെ കപ്പൽ പുറപ്പെടുംമുമ്പുവരെ 'നമുക്കും ഫ്രാൻസിലേക്കു പോയി സുഖമായി ജീവിക്കാം' എന്ന് ഭാര്യ മാഗി മദാമ്മ അൽഫോൺസച്ചനോട് അപേക്ഷിച്ചു. പക്ഷേ അച്ചന് ആ ദേശം വിട്ടുപോകുവാനാകുമായിരുന്നില്ല. സമൃദ്ധിയുടെ വാഗ്ദത്തഭൂമിയായ ഫ്രാൻസിലേക്കു പോകാൻ കഴിയാത്തതിലുള്ള അമർഷം മദാമ്മയുടെ ജീവിതത്തിന്റെ താളം തെറ്റിച്ചു. മകൻ മൈക്കിൾ അവസരം കിട്ടിയപ്പോൾ ഫ്രാൻസിലേക്കു കടന്നു. മകൾ എൽസി ചിത്രശലഭത്തെപ്പോലെ അവിടെ പാറി നടന്നു. ഫ്രഞ്ച് വംശജർ സ്വദേശത്തേക്കു മടങ്ങിയതോടെ നിത്യവൃത്തിക്കുപോലും നട്ടം തിരിയുന്ന നാട്ടുകാരുടെ മുന്നിൽ അച്ചന്റെ പഴഞ്ചൻ ജാലവിദ്യകൾ വില്ക്കപ്പെട്ടില്ല. മാഹി പഴയ മാഹിയല്ലാതായ കാര്യം അദ്ദേഹമറിഞ്ഞില്ല. ജീവിതം പട്ടിണിയിലേക്കു നീങ്ങുകയായിരുന്നു.

## അഭിനേതാക്കൾ
*രഘുവരൻ – അൽഫോൺസോ
*ശ്രീവിദ്യ – മാഗ്ഗി
*മാളവിക അവിനാശ് – എൽസി
*തിലകൻ
*വിനീത്
*സുധീഷ്
*രാജൻ പി. ദേവ്

## പുരസ്കാരങ്ങൾ
1992-ലെ മികച്ച ചിത്രത്തിനുള്ള സംസ്ഥാന പുരസ്കാരവും മികച്ച നടി, മികച്ച തിരക്കഥ, മികച്ച വസ്ത്രാലങ്കാരം എന്നിവയ്ക്കുള്ള പുരസ്കാരങ്ങളും ഈ ചിത്രം നേടി. 1993-ലെ ഇന്ത്യൻ പനോരമയിലേക്ക് ഇത് തിരഞ്ഞെടുക്കപ്പെട്ടു. അതേ വർഷത്തെ 'പദ്മരാജൻ പുരസ്കാര'ത്തിൽ നല്ല ചിത്രത്തിനും തിരക്കഥയ്ക്കുമുള്ള അവാർഡ് നേടിയതും *ദൈവത്തിന്റെ വികൃതികൾ* ആണ്.

## അവലംബം

## പുറത്തേക്കുള്ള കണ്ണികൾ
* 
* ''ദൈവത്തിന്റെ വികൃതികൾ''  – മലയാളസംഗീതം.ഇൻഫോ
* ''ദൈവത്തിന്റെ വികൃതികൾ'' – M3DB

വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:ലെനിൻ രാജേന്ദ്രൻ സം‌വിധാനം ചെയ്ത ചലച്ചിത്രങ്ങൾവർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
അരിസ്റ്റോലോക്കിയേസീ

ഒരു സസ്യകുടുംബമാണ് **അരിസ്റ്റോലോക്കിയേസീ**. *ഈശ്വരീകുലം* എന്നും ഇതറിയപ്പെടുന്നു. ആറു ജെനുസ്സുകളിലായി നാനൂറിലധികം സ്പീഷീസുണ്ട്. ഇവയിലധികവും ഉഷ്ണമേഖലാ പ്രദേശങ്ങളിൽ മാത്രം വളരുന്നവയാണ്. ഇവ ഓഷധികളോ കട്ടികൂടിയ തണ്ടുകളോടുകൂടിയ (woody) ആരോഹികളോ ആയിരിക്കും. 
## പ്രത്യേകതകൾ
ഇതിന്റെ ഇലകൾ സരളവും ഏകാന്തരവിന്യാസത്തിൽ ക്രമീകരിച്ചിരിക്കുന്നതുമാണ്. ഇലകൾക്ക് നീണ്ട ഞെട്ടുണ്ട്. ഇവ ഹൃദയാകാരമോ മൂന്നോ അഞ്ചോ പാളി (lobes) കളായി വിഭജിക്കപ്പെട്ട പത്രപാളിയോടുകൂടിയതോ ആയിരിക്കും. ഇലകളിലും ചെടിത്തണ്ടിലും എണ്ണമയമായ കോശങ്ങളും കലകളുമുണ്ട്.
## തരങ്ങൾ
അരിസ്റ്റോലോക്കിയ ജീനസ്സിന് മുന്നൂറോളം സ്പീഷീസുണ്ട്. ഇവയിലധികവും കട്ടികൂടിയ തണ്ടുള്ള ആരോഹികളാണ്. അ. ക്ളിമറ്റൈറ്റിസ് എന്ന ഓഷധിക്ക് ചിരസ്ഥായിയായ പ്രകന്ദമുണ്ട്. ഇലയുടെ കക്ഷ്യങ്ങളിൽ നിന്ന് ഒറ്റയായോ ചെറുകൂട്ടങ്ങളായോ പുഷ്പങ്ങളുണ്ടാകുന്നു. പുഷ്പങ്ങളുടെ നിറം പച്ചകലർന്ന മഞ്ഞയോ, നീല ലോഹിതമോ ശബളിതമോ (variegated) ആയിരിക്കും. പുഷ്പങ്ങൾക്ക് പലപ്പോഴും ചീഞ്ഞ മാംസത്തിന്റെ ഗന്ധമുണ്ടായിരിക്കും. ദ്വിലിംഗിപുഷ്പങ്ങളുടെ ദളാഭ പരിദളപുട (petaloid perianth) സമമിതവും മണിയുടെ ആകൃതിയിലുള്ളതുമോ (Asarum), അരിസ്റ്റോലോക്കിയയിലേതുപോലെ പിച്ചർപോലുള്ളതോ, ഏകവ്യാസ സമമിത(zygomorphine)മോ ട്യൂബു പോലെയുള്ളതോ ആയിരിക്കും. 6-36 കേസരങ്ങളുണ്ട്; ഇവ സ്വതന്ത്രമോ അല്ലെങ്കിൽ വർത്തികയുമായി സംയോജിച്ച് ശ്ലിഷ്ടദണ്ഡം (Gynostegium) പോലെയോ ആയിത്തീർന്നിരിക്കും. 1-1.5 സെ.മീ. നീളമുള്ള കായ്കൾക്ക് ആയതാകാരമോ ദീർഘവൃത്താകാരമോ ആണ്. കായ്കളുടെ ഉപരിതലം മിനുസമുള്ളതും നെടുകെ ചാലുകളുള്ളതുമാണ്. ജൂല. മുതൽ ഡി. വരെയുള്ള കാലയളവിലാണ് പുഷ്പങ്ങൾ ഉണ്ടാകുന്നത്. വിത്തുമുഖേന വംശവർധന നടത്തുന്നു.
## ഉപയോഗങ്ങൾ
അരിസ്റ്റോലോക്കിയേസീ കുടുംബത്തിലെ ആട്ടുകൊട്ടപ്പാല, ആടുതിന്നാപ്പാല, ആടുതൊടാപ്പാല എന്നീ പേരുകളിലറിയപ്പെടുന്ന അ. ബ്രാക്ടിയോലേറ്റ, കരളകം, ഗരുഡക്കൊടി, ഈശ്വരമുല്ല എന്നീ പേരുകളിലറിയപ്പെടുന്ന കരളയം (അ. ഇൻഡിക) നിരവധി ഔഷധങ്ങളുണ്ടാക്കാനുപയോഗിക്കുന്നു. 

## അവലംബം

വർഗ്ഗം:സസ്യകുടുംബങ്ങൾ
ലിയോനാർഡ് കോഹെൻ

**ലിയോനാർഡ് കോഹെൻ** പ്രശസ്തനായ സംഗീതജ്ഞനും, കവിയും , നോവലിസ്റ്റും ഒക്കെയായ ഒരു കനേഡിയൻ ബഹുമുഖ പ്രതിഭയായിരുന്നു.(ജനനം:1934 സെപ്റ്റംബർ 21, മരണം 2016 നവംബർ 7).
രണ്ടായിരത്തിലേറെ ഗാനങ്ങൾ അദ്ദേഹത്തിന്റെതായി റെകോർഡ് ചെയ്യപ്പെട്ടിട്ടുണ്ട്. ഗ്രാമി അവാർഡ്‌ ഉൾപ്പെടെ അനേകം അവാർഡുകൾ അദ്ദേഹത്തിനു ലഭിച്ചിട്ടുണ്ട്. കോഹെന്റെ *ഐ ആം യുവർ മാൻ (I'm Your Man)* എന്ന പ്രശസ്തമായ ഗാനം *[[പ്രണയം (മലയാളചലച്ചിത്രം)|പ്രണയം]]* എന്ന മലയാള ചലച്ചിത്രത്തിൽ ഉപയോഗിച്ചിട്ടുണ്ട്. അദ്ദേഹത്തിന്റെ സ്ഥിരം ശൈലിയിൽ നിന്നും വളരെയധികം വ്യത്യസ്തതകൾ പ്രകടമായ ഒരു ആൽബം ആയിരുന്നു 1988-ൽ പുറത്തിറങ്ങിയ *ഐ ആം യുവർ മാൻ*
മിലിയൂസ

അനോനേസീ സസ്യകുടുംബത്തിലെ ഒരു ജനുസ് ആണ് **മിലിയൂസ**.

വർഗ്ഗം:സസ്യജനുസുകൾ
അന്യസ്വരം

ഒരു ജന്യരാഗത്തിൽ അതിന്റെ ജനകരാഗത്തിൽ ഉൾപ്പെട്ട സ്വരങ്ങൾക്കുപുറമേ കടന്നുകൂടുന്ന സ്വരമാണ് **അന്യസ്വരം**. രാഗങ്ങളുടെ വ്യക്തിത്വത്തിന് അന്യസ്വരപ്രയോഗം ആവശ്യമാണ്. സാധാരണ ഒരു ജന്യരാഗത്തിൽ അതിന്റെ ജനകരാഗസ്വരങ്ങളേ പാടുള്ളൂ എന്നാണ് വയ്പ്. എന്നാൽ പല രാഗങ്ങളും അവയുടെ സ്വരൂപത്തെ കൂടുതൽ ഭംഗിയാക്കാൻവേണ്ടി അന്യസ്വരങ്ങൾ സ്വീകരിക്കുന്നു. ഇങ്ങനെ അന്യസ്വരം സ്വീകരിക്കുന്ന രാഗങ്ങൾക്ക് ഭാഷാംഗരാഗം എന്നു പറഞ്ഞുവരുന്നു. ജനകരാഗങ്ങൾ ഉൾപ്പെട്ട സ്വരം മാത്രം സ്വീകരിച്ചുവരുന്ന ഉപാംഗരാഗങ്ങളായിട്ടാണ് ഭാഷാംഗരാഗങ്ങളിൽ പലതും ആദ്യകാലങ്ങളിൽ വർത്തിച്ചിരുന്നത്. എന്നാൽ മറ്റ് ഏതെങ്കിലും ജനകരാഗത്തിൽപ്പെട്ട സ്വരങ്ങളെ അന്യസ്വരങ്ങളായി സ്വീകരിച്ചു പാടുമ്പോഴുണ്ടാകുന്ന അപൂർവഭംഗിയെക്കുറിച്ച് സംഗീതജ്ഞൻമാർ ബോധവാൻമാരായതിനു ശേഷമാണ് ഭാഷാംഗരാഗങ്ങളെക്കുറിച്ചും അന്യസ്വരങ്ങളെക്കുറിച്ചും ഉള്ള പഠനങ്ങൾ ദക്ഷിണേന്ത്യൻ സംഗീതത്തിൽ ആരംഭിച്ചത്. ഭാഷാംഗരാഗം എന്ന പദം ഇപ്പോഴുള്ള അർഥത്തിൽ പ്രയോഗിച്ചു തുടങ്ങിയിട്ടുതന്നെ മൂന്നു നൂറ്റാണ്ടുളേ ആയിട്ടുള്ളൂ. മുൻപ് ഭാഷാപ്രദേശങ്ങളുടെ അടിസ്ഥാനത്തിലുള്ള രാഗങ്ങളെ സൂചിപ്പിക്കുന്നതിനായിരുന്നു ഭാഷാംഗരാഗങ്ങൾ എന്ന സംജ്ഞ ഉപയോഗിച്ചിരുന്നത്. ഉദാ. സൌരാഷ്ട്രം, മാളവി, സുരുട്ടി.

ഒരു രാഗത്തിൽ ഒന്നുമുതൽ മൂന്നുവരെ അന്യസ്വരങ്ങൾ മാത്രമേ കടന്നുകൂടാറുള്ളൂ. കാംബോജി, ബിലഹരി തുടങ്ങിയവയിൽ ഓരോ അന്യസ്വരങ്ങൾ മാത്രമേ ഉള്ളൂ. അഠാണാ, ബിഹാഗ് തുടങ്ങിയവയിൽ രണ്ടും, കാപ്പി, ആനന്ദഭൈരവി എന്നിവയിൽ മൂന്നും അന്യസ്വരങ്ങൾവീതം ഉൾപ്പെടുന്നു. അന്യസ്വരങ്ങളുടെ എണ്ണത്തെ അടിസ്ഥാനമാക്കി ഭാഷാംഗരാഗങ്ങളെ ഏകാന്യസ്വരഭാഷാംഗരാഗങ്ങൾ, ദ്വിന്യസ്വരഭാഷാംഗരാഗങ്ങൾ, ത്രയന്യസ്വരഭാഷാംഗരാഗങ്ങൾ എന്നിങ്ങനെ മൂന്നായി വിഭജിച്ചിട്ടുണ്ട്. അന്യസ്വരത്തിന്റെ സ്വരസ്ഥാനത്തിന് ഭാഷാംഗരാഗത്തിന്റെ ഭാവത്തിനനുസരിച്ച് ഏറ്റക്കുറച്ചിലുണ്ടാകും. രണ്ടുവിധത്തിലാണ് അന്യസ്വരങ്ങൾ ഭാഷാംഗരാഗങ്ങളിൽ കടന്നുകൂടുന്നത്: 
#ആരോഹണാവരോഹണത്തിൽ 
#സഞ്ചാരങ്ങളിൽ. 
സാധാരണ സഞ്ചാരങ്ങളിലാണ് അന്യസ്വരങ്ങൾ വന്നുചേരുക. എന്നാൽ ചിലപ്പോൾ രാഗങ്ങളുടെ ആരോഹണാവരോഹണങ്ങളിൽത്തന്നെ അന്യസ്വരങ്ങൾ കടന്നുകൂടും. ഉദാ. അസാവേരി, ഭൈരവി, ആനന്ദഭൈരവി, സാരംഗ തുടങ്ങിയവ. അന്യസ്വരങ്ങളെ രാഗത്തിന്റെ ആരോഹണാവരോഹണങ്ങളിൽ ഉൾക്കൊള്ളിക്കാതെ സഞ്ചാരങ്ങളിൽമാത്രം ഉൾക്കൊള്ളിക്കുന്നവയ്ക്ക് ഉദാഹരണങ്ങളാണ് കാംബോജി, ബിലഹരി തുടങ്ങിയ രാഗങ്ങൾ.

ചില ഭാഷാംഗരാഗങ്ങളിൽ സ്വകീയസ്വരങ്ങളെക്കാൾ വളരെ കുറച്ചു പ്രാവശ്യം മാത്രമേ അന്യസ്വരങ്ങൾ ആവർത്തിക്കപ്പെടാറുള്ളൂ. ഉദാ. കാംബോജി രാഗത്തിൽ സ്വകീയ രാഗസ്വരമായ കൈശികിനിഷാദത്തേക്കാൾ വളരെ കുറച്ചുമാത്രമേ അന്യസ്വരമായ കാകളിനിഷാദം ആവർത്തിക്കപ്പെടുന്നുള്ളൂ. മറ്റു ചില ഭാഷാംഗരാഗങ്ങളിൽ സ്വകീയസ്വരങ്ങളെക്കാൾ അന്യസ്വരങ്ങൾ അധികം പ്രാവശ്യം ആവർത്തിക്കപ്പെടുന്നതായി കാണാം. അതിനുദാഹരണമാണ് ആനന്ദഭൈരവി. ഇതിൽ സ്വകീയസ്വരമായ കോമളധൈവതത്തേക്കാൾ അധികം പ്രാവശ്യം ആവർത്തിക്കപ്പെടുന്നത് അന്യസ്വരമായ തീവ്രധൈവതമാണ്. സംഗീതകലയുടെ വളർച്ചയുടെ ഒരു ഘട്ടത്തിൽ നിലവിലിരുന്ന നിയമങ്ങളെ അതിക്രമിച്ച് സ്വാഭാവികമായി കടന്നുവന്ന് വികാസപരിണാമങ്ങൾക്കിടയാക്കിയ രണ്ടു ഘടകങ്ങളാണ് ഭാഷാംഗരാഗങ്ങളും അവയ്ക്കു നിദാനമായ അന്യസ്വരങ്ങളും

## പുറംകണ്ണികൾ
*http://rasikas.org/forum_flux/topic6863-anya-swara-prayoga-in-rag-madhyamavati.html
*http://knol.google.com/k/carnatic-music#
നാഫ്ത

ജ്വലനശേഷിയുള്ള ബാഷ്പശീല ഒരു ഹൈഡ്രോകാർബൺ മിശ്രിതമാണ് **നാഫ്ത**, പെട്രോളിയത്തിന്റെ ഫ്രാക്ഷണൽ ഡിസ്റ്റില്ലേഷൻ വഴിയാണ് നാഫ്തകൾ വേർതിരിക്കുന്നത്. പേർഷ്യയിലെ  (ഇറാൻ) മണ്ണിൽ നിന്ന് ഊറിയിരുന്ന ഒരിനം ബാഷ്പശീലമായ പെട്രോളിയത്തിനാണ് ആദ്യമായി നാഫ്ത എന്ന് പേര് നല്കിയത്.

പെട്രോളിയം നാഫ്ത, കോൾട്ടാർ നാഫ്ത, ഷേൽനാഫ്ത, വുഡ്നാഫ്ത (മീഥൈൽ ആൽക്കഹോൾ) എന്നീ നാഫ്തകൾ പെട്രോളിയം, കോൾട്ടാർ, ഷേൽ, തടി എന്നിവയുടെ ആംശിക സ്വേദനം വഴി ലഭിക്കുന്നു. സൾഫർ സംയുക്തങ്ങൾ നീക്കം ചെയ്യുന്നതിനും നിറം, മണം, സ്ഥിരത എന്നീ ഗുണങ്ങൾ മെച്ചപ്പെടുത്തുന്നതിനും അമ്ളവും കളിമണ്ണും ഉപയോഗിച്ച് ഉപചരിക്കുകയാണ് ചെയ്യുന്നത്. 

പെട്രോളിയം വ്യവസായത്തിൽ ഗ്യാസോലിൻ, മണ്ണെണ്ണ എന്നീ ഘടകങ്ങളടങ്ങുന്ന ഹൈഡ്രോകാർബണുകളെ നാഫ്തയായി കണക്കാക്കുന്നു. 27&deg;C മുതൽ 260&deg;C വരെയാണ് തിളനില. ചില നാഫ്തകൾ ഒരേവിഭാഗത്തിൽപ്പെടുന്ന ഹൈഡ്രോകാർബണുകൾ മാത്രം അടങ്ങുന്നതായിരിക്കും. ആലിഫാറ്റിക, ആരോമാറ്റിക നാഫ്തകൾ തമ്മിൽ വളരെയധികം വ്യത്യാസങ്ങൾ ഉണ്ട്. ആലിഫാറ്റിക നാഫ്തകൾക്ക് ഗന്ധം, വിഷാംശം എന്നിവ താരതമ്യേന കുറവായിരിക്കും. അവയുടെ ലായകഗുണവും കുറവാണ്.

സോയാബീനിൽ നിന്ന് മേന്മ കുറഞ്ഞ പദാർഥങ്ങൾ ഒഴിവാക്കി എണ്ണ മാത്രം വേർതിരിച്ചെടുക്കുന്നതിനും ഡ്രൈക്ളീനിങ്ങിനും അച്ചടിമഷി നിർമ്മിക്കുന്നതിനും ലായകഗുണം കുറഞ്ഞആലിഫാറ്റിക നാഫ്തകളാണ് ഉപയോഗിക്കുന്നത്. 

ആരോമാറ്റിക നാഫ്തകളുടെ സവിശേഷത അവയുടെ ലായകഗുണമാണ്. കോൾട്ടാറായിരുന്നു പ്രധാന സ്രോതസ്സ്. എന്നാൽ രാസത്വരകങ്ങളുപയോഗിച്ച് പെട്രോളിയത്തിൽ നിന്ന് ചെറിയ തന്മാത്രകൾ (cracking) ഉണ്ടാക്കിത്തുടങ്ങിയതോടെ ആരോമാറ്റിക നാഫ്തകൾക്ക് പെട്രോളിയം ഒരു പ്രധാന സ്രോതസ്സായി. ടൊളുയീൻ, സൈലീൻ എന്നിവയാണ് ഘടകങ്ങൾ. അപകടകരമായ വിഷാംശം മൂലം ബെൻസീൻ അഭിലഷണീയമായ ഘടകമല്ല. പെയിന്റുകളും വാർണീഷുകളും നേർപ്പിക്കാനാണ് (thinner) ആരോമാറ്റിക നാഫ്തകൾ ഉപയോഗിക്കുന്നത്. റബ്ബർ, തുകൽ വ്യവസായങ്ങളിലും ആരോമാറ്റിക നാഫ്തകളുടെ സവിശേഷ ലായകഗുണം പ്രയോജനപ്പെടുത്തുന്നുണ്ട്. കീടനാശിനികളുടെയും അണുനാശിനികളുടെയും വിഷാംശം നേർപ്പിച്ച് പകരം ലായകമായ നാഫ്തയുടെ വിഷാംശം പ്രയോജനകരമായി ഉപയോഗപ്പെടുത്താറുണ്ട്. നിലമെഴുക്ക്, തുകൽ പോളിഷ്, ലോഹപോളിഷ്, സോപ്പുകൾ എന്നിവയിലെല്ലാം നാഫ്തകൾ ഉപയോഗിച്ചുവരുന്നു. തെർമൽ പവർ സ്റ്റേഷനുകളിൽ ഇന്ധനമായും ഇത് ഉപയോഗിക്കാറുണ്ട്.

## അവലംബം
പൊള്ള

ദക്ഷിണേന്ത്യയിൽ മിക്ക ഇടങ്ങളിലും വളരുന്ന ഒരു മരവള്ളിയാണ് (Woody climber) **പൊള്ള** . ഇംഗ്ലീഷിൽ *ഫിഷ്‌ബറി* എന്ന പേരിൽ അറിയപ്പെടുന്നു. **കല്ലുനെരന്ത, കരണ്ടക വള്ളി, നഞ്ചിൻ വള്ളി, വള്ളിനെരന്ത, ആനയമൃത്** എന്നെല്ലാം പേരുകളുണ്ട്.

## വിവരണം
ഹൃദയാകാരത്തിലുള്ള ഇലകളാണ്.  അണ്ഡാകൃതിയിലുള്ള ലഘുപത്രങ്ങൾ. കുലകളായി ഉണ്ടാകുന്ന പൂക്കൾക്ക് പച്ചകലർന്ന വെള്ളനിറമായിരിക്കും.  ആൺപൂവും പെൺപൂവും പ്രത്യേകം ചെടികളിൽ ഉണ്ടാകുന്നു. ആറു ബാഹ്യദളങ്ങളും സംയുക്ത കേസരതന്ദുക്കളുമുള്ള പുക്കൾക്കു ദളങ്ങളില്ല. പെൺപൂവിൽ ഒൻപതു വന്ധ്യകേസരങ്ങൾ ഉണ്ടായിരിക്കും. ഊർധ്വവർത്തിയായ അണ്ഡാശയമാണ്.

## ഉപയോഗം
കയ്പ്പുരസമുള്ള ഇതിന്റെ കായുടെ ചാറ് നല്ല ഒരു കൃമിനാശിനിയാണ്. ചെള്ള്, പേൻ മുതലായവയെ നശിപ്പിക്കുവാനും, പഴക്കം ചെന്ന ത്വക്കുരോഗങ്ങളുടെ ചികിത്സയ്ക്കുമായി ഉപയോഗിക്കുന്നു.

## വിഷശക്തി
കന്നുകാലികൾ പൊള്ളയുടെ ഇലകൾ തിന്നുകഴിഞ്ഞാൽ ഒന്നു രണ്ട് മണിക്കൂറിനകംതന്നെ വിഷബാധ കാണും. കാലികളുടെ വായിൽനിന്ന് നുരയും പതയും ഒലിച്ചിറങ്ങും. അനിയന്ത്രിതമായി ശരീരം വിറയ്ക്കും. കണ്ണുചുവന്നു മറിയുക, കിടന്ന് കാലുംതലയും ഇട്ടടിക്കുക , ശ്വാസതടസ്സം ഉണ്ടാവുക എന്നിവ വിഷബാധയുടെ ലക്ഷണങ്ങളാണ്. അനാമിർട്ടിൻ എന്ന ആൽക്കലോയിഡിന്റെ കൂടിയ സാന്നിധ്യമാണ് ചെടിയെ വിഷമയമാക്കുന്നത്.

## അവലംബം

## പുറംകണ്ണികൾ
*http://www.herbsnspicesinfo.com/medicinal-herbs/anamirta_cocculus.aspx 
*ചിത്രങ്ങൾ
*http://ayurvedicmedicinalplants.com/index.php?option=com_zoom&Itemid=26&page=view&catid=1&key=50
*http://www.facebook.com/pages/Cocculus-Indicus/139450819413939
* കൂടുതൽ വിവരങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:മെനിസ്പെർമേസീ
വർഗ്ഗം:ഉഷ്ണമേഖലാ സസ്യജാലം
വർഗ്ഗം:ഹെർബൽ ആൻഡ് ഫംഗസ് ഉത്തേജകങ്ങൾ
വർഗ്ഗം:കേരളത്തിലെ സസ്യജാലം
മാക് ഒ.എസ്. ടെൻ ലയൺ

മാക് ഒ.എസ്. ടെൻ ശ്രേണിയിലെ എട്ടാമത്തെ ഓപ്പറേറ്റിങ് സിസ്റ്റമാണ് മാക് ഒ.എസ്. ടെൻ ലയൺ (പതിപ്പ് 10.7).2011 ജൂലൈ 20 ന് പുറത്തിറങ്ങി.OS X 10.7 ലയണിന്റെ ഒരു പ്രിവ്യൂ 2010 ഒക്ടോബർ 20-ന് "തിരികെ മാക്കിലേക്ക്" ആപ്പിൾ സ്പെഷ്യൽ ഇവന്റിൽ പരസ്യമായി പ്രദർശിപ്പിച്ചു. ഇത് ആപ്പിളിന്റെ ഐഒഎസിൽ ഉണ്ടാക്കിയ നിരവധി സംഭവവികാസങ്ങൾ, ഇൻസ്റ്റാൾ ചെയ്ത ആപ്ലിക്കേഷനുകളുടെ എളുപ്പത്തിൽ സഞ്ചരിക്കാവുന്ന ഡിസ്പ്ലേ, മാക്കിലേക്ക് കൊണ്ടുവന്നു. കൂടാതെ മാക് ഒ.എസ് 10.6 സ്നോ ലിയോപാർഡ് എന്ന പതിപ്പ് 10.6.6-ൽ അവതരിപ്പിച്ചത് പോലെ ആപ്സ്റ്റോറിനുള്ള പിന്തുണയും ഉൾപ്പെടുന്നു.2011 ഫെബ്രുവരി 24-ന്, ആപ്പിൾ ഡെവലപ്പർ പ്രോഗ്രാമിന്റെ വരിക്കാർക്ക് ലയണിന്റെ (11A390) ആദ്യ ഡെവലപ്പർ പ്രിവ്യൂ റിലീസ് ചെയ്തു.മറ്റ് ഡെവലപ്പർ പ്രിവ്യൂകൾ പിന്നീട് പുറത്തിറങ്ങി, ലയൺ പ്രിവ്യൂ 4 (11A480b) ഡബ്ല്യൂഡബ്ല്യൂഡിസി(WWDC) 2011-ൽ പുറത്തിറങ്ങി.
## ഇതും കൂടി കാണൂ
*മാക് ഒ.എസ്. ടെൻ ടൈഗർ
* മാക് ഒ.എസ്. ടെൻ ലെപ്പേർഡ്
* മാക് ഒ.എസ്. ടെൻ പാന്തർ
* മാക് ഒ.എസ്. ടെൻ ജാഗ്വാർ
* മാക് ഒ.എസ്. ടെൻ പ്യൂമ
* മാക് ഒ.എസ്. ടെൻ ചീറ്റ
* ഐ വർക്ക്

## അവലംബം

വർഗ്ഗം:മാക് ഒ.എസ്
ജോർണെറ്റിലെ തെരേസ

റോമൻ കത്തോലിക്കാ സഭയിലെ ഒരു പുണ്യവതിയാണ് **ജോർണെറ്റിലെ വിശുദ്ധ തെരേസ**.

## ജീവിതരേഖ
1843 ജനുവരി 9-ന്‌ സ്‌പെയിനിൽ കർഷകനായിരുന്ന ഫ്രാൻസിസ്‌കോ ജോർണെറ്റിന്റെയും പത്‌നി അന്റോണിയെറ്റാ ഐബാർസിന്റെയും മകളായി ജനിച്ചു. പാവപ്പെട്ടവരോട്‌ കരുണ കാണിക്കുന്നതിൽ കുട്ടിക്കാലം മുതൽക്കേ തെരേസ താത്പര്യം കാണിച്ചിരുന്നു. കുറച്ചു നാളുകൾക്കു ശേഷം ലെറിഡ നഗരത്തിലുള്ള ഒരു അമ്മായിയുടെ വീട്ടിലേക്ക്‌ പഠനസൗകര്യത്തിനായി താമസം മാറി. അധ്യാപക പരിശീലനമാണ് അവിടെ തെരേസ അഭ്യസിച്ചത്. ബർഗോസിനടുത്തുള്ള ക്ലാര മഠത്തിൽ പ്രവേശനം തേടിയെങ്കിലും അക്കാലത്തെ നിയമങ്ങളാൽ അവിടെ പ്രവേശനം ലഭ്യമായില്ല. തന്മൂലം അദ്ധ്യാപനവൃത്തിക്കായി തെരേസ സ്വയം സമർപ്പണം ചെയ്തു. ഒപ്പം കർമലീത്ത മൂന്നാം സഭക്കാരിയായിച്ചേരുകയും ചെയ്തു. കുറച്ചു നാളുകൾക്കു ശേഷം പിതാവ്‌ രോഗബാധിതനായി മരണപ്പെട്ടതിനാൽ അവൾ കുറേ നാൾ ഭവനത്തിൽ തന്നെ ചിലവഴിച്ചു.

തെരേസയുടെ ആത്മീയ നിയന്താവായിരുന്ന സറ്റൂർണിനോ ലോപെസി നൊവോയ അക്കാലത്ത് ആ പ്രദേശങ്ങളിൽ ദാരിദ്ര്യത്തിൽ കഴിഞ്ഞിരുന്ന കുറേ മനുഷ്യരെ സംരക്ഷിക്കുവാനായി തെരേസയെ പ്രോത്സാഹിപ്പിക്കുകയും അവൾ അതിനായി  1872-ൽ ബാർബസ്‌ട്രോ നഗരത്തിൽ ഒരു ഭവനം സ്ഥാപിക്കുകയും ചെയ്തു. തുടർന്നുള്ള വർഷം തന്നെ ഈ സമൂഹം സ്വന്തമായി സഭാവസ്‌ത്രം സ്വീകരിച്ചു.  അങ്ങനെ പുതിയൊരു സഭാ സമൂഹം രൂപം കൊണ്ടു.

1897 ഓഗസ്റ്റ്‌ 26-ന്‌ ലിറിയയിൽ വച്ച് തെരേസ കോളറ ബാധ മൂലം അന്തരിച്ചു. 1974-ൽ പയസ്‌ പന്ത്രണ്ടാമൻ മാർപ്പാപ്പ തെരേസയെ വിശുദ്ധയായി പ്രഖ്യാപിച്ചു. ഓഗസ്റ്റ്‌ 26-ന് തെരേസയുടെ തിരുനാൾ ആഘോഷിക്കപ്പെടുന്നു.

## അവലംബം

## പുറത്തേക്കുള്ള കണ്ണികൾ
വർഗ്ഗം:കത്തോലിക്കാസഭയിലെ വിശുദ്ധർ
റുഫിനി പാവോലോ

പ്രമുഖ ഇറ്റാലിയൻ ഗണിതശാസ്ത്രജ്ഞനാണ് **റുഫിനി പാവോലോ** (ഇംഗ്ലീഷ്: Paolo Ruffini) (1765 സപ്തെബർ 22 - 1822 മെയ് 10)

## ജീവചരിത്രം
പ്രസിദ്ധ  ബീജഗണിത ശാസ്ത്രജ്ഞൻ റുഫിനി പാവോലോ  ഇറ്റലിയിലെ  വലെൻടാനോയിൽ 1765 സപ്തെബർ  22 നു  ജനിച്ചു  .
പിതാവ് ബസിലിയോ റുഫിനി ഒരു ഡോക്ടർ  ആയിരുന്നു . ഗണിതം  ,തത്വസാസ്ത്രം ,വൈദ്യം ,സാഹിത്യം എന്നിവ പഠിച്ചു . 
വൈദ്യശാസ്ത്രത്തിലും ഗണിതശാസ്ത്രത്തിലും ബിരുദം നേടി .1792ൽ അവിടെ അധ്യാപകനായി ചേർന്നു.
മൊഡേനയിലെ മിലിറ്ററി കോളേജിൽ റുഫിനി ഏഴു വർഷകാലം പ്രയുക്ത ഗണിതം പഠിപിച്ചു.പിന്നീടു വൈദ്യസേവനം നടത്തുവാൻ തീരുമാനിച്ചു.അദ്ദേഹത്തിന് ഇതിനിടെ ടൈഫസ് പിടിപെട്ടു .1822 മെയ് 10നു മൊഡേനയിൽ വച്ചു അന്തരിച്ചു. 
## അവലംബം
ഗണിത ശാസ്ത്ര പ്രതിഭകൾ ( പള്ളിയറ ശ്രീധരൻ ,ജിനീസ്‌ ബുക്സ് ,കണ്ണൂർ )
## പുറത്തേക്കുള്ള കണ്ണികൾ
*http://www.gap-system.org/~history/Biographies/Ruffini.html 
*http://www.bookrags.com/biography/paolo-ruffini-wom/
*http://www.britannica.com/EBchecked/topic/512337/Paolo-Ruffini
വർഗ്ഗം:ഇറ്റാലിയൻ ഗണിതശാസ്ത്രജ്ഞർ
സൈമൺ സ്റ്റെവിൻ

ബൽജിയത്തിലെ ഗണിതശാസത്രജ്ഞനാണ് **സൈമൺ സ്റ്റെവിൻ**(ഇംഗ്ലീഷ്: Simon Stevin) (1548 -1620).

## ജീവചരിത്രം
ഗണിതശാസ്ത്രത്തിൽ നാം ഇന്നു ഏറ്റവും വ്യാപകമായി ഉപയോഗിക്കുന്ന +,- ചിഹ്നങൾ ആദ്യമായി സങ്കലന വ്യവകലനങ്ങളിൽ ഉപയോഗിച്ച  സൈമൺ സ്റ്റെവിൻ 1548ൽ ബൽജിയത്തിലെ ഒരു സാധുകുടുംബത്തിൽ അന്തുനി സ്റ്റെവിന്റെ മകനായി ജനിച്ചു.ലീഡൻ സ്കൂളിലെ വിദ്യാഭ്യാസത്തിനുശേഷം ബുക്ക്‌കീപ്പറായി ജോലി ചെയ്തു.മുപ്പത്തിഅഞ്ചാം വയസിൽ ലീഡൻ സർവകലാശാലയിൽ പഠനമാരംഭിച്ചു.ഡിഗ്രീ നേടിയതായി തെളിവില്ല.1620ൽ ഫെബ്രവരി 20നും ഏപ്രിലിനും ഇടയിൽ ഒരുദിവസം അന്തരിച്ചു.

## അവലംബം
ഗണിത ശാസ്ത്ര പ്രതിഭകൾ ( പള്ളിയറ ശ്രീധരൻ ,ജിനീസ്‌ ബുക്സ് ,കണ്ണൂർ )
## പുറത്തേക്കുള്ള കണ്ണികൾ
*http://www.gap-system.org/~history/Biographies/Stevin.html 
*Catholic Enxyclopedia

വർഗ്ഗം:ഗണിതശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:ഗണിതശാസ്ത്രജ്ഞർ
നോട്ട് ഔട്ട് (ക്രിക്കറ്റ്)

ക്രിക്കറ്റിൽ ഒരു ബാറ്റ്സ്മാൻ പുറത്താകാതെ നിന്നു എന്ന് പറഞ്ഞാൽ ഒരു ഇന്നിംഗ്സിന്റെ അവസാനം വരെ ആ ബാറ്റ്സ്മാനെ പുറത്താക്കാൻ എതിർടീമിന് കഴിയാതെ വരുമ്പോഴാണ്. അതുപോലെ തന്നെ ഒരു ഇന്നിംഗ്സ് പുരോഗമിച്ചുകൊണ്ടിരിക്കുമ്പോൾ ബാറ്റ് ചെയ്യുന്നവരേയും നോട്ട് ഔട്ട് ആയാണ് കണക്കാക്കുന്നത്. പുറത്താകാതെ നിൽക്കുന്ന ബാറ്റ്സ്മാന്റെ സ്കോറിനു മുകളിലായി ഒരു നക്ഷത്രചിഹ്നം (*) നൽകിക്കൊണ്ടാണ് പുറത്താകാതെ നിൽക്കുന്നതിനെ സൂചിപ്പിക്കുന്നത്. അതായത് "33*" എന്നെഴുതിയാൽ "33 നോട്ട് ഔട്ട്" എന്നാണ് വായിക്കുന്നത്.

ഒരു ഇന്നിംഗ്സ് പൂർത്തിയാവുമ്പോൾ കുറഞ്ഞത് ഒരു ബാറ്റ്സ്മാനെങ്കിലും പുറത്താവാതെ നിൽക്കുന്നുണ്ടാവും. എന്തുകൊണ്ടെന്നാൽ പത്തു ബാറ്റ്സ്മാന്മാരും പുറത്തായിക്കഴിഞ്ഞാൽ അവസാനം നിൽക്കുന്ന ബാറ്റ്സ്മാന് ഒരു ബാറ്റിംഗ് കൂട്ടാളി ഇല്ലാതാവുന്നു. ഫസ്റ്റ് ക്ലാസ്സ് ക്രിക്കറ്റിൽ ഇന്നിംഗ്സ് ഡിക്ലയർ ചെയ്യുകയാണെങ്കിൽ രണ്ട് ബാറ്റ്സ്മാന്മാർ പുറത്താകാതെ നിൽക്കാനുള്ള സാധ്യതയുണ്ട്. അതുപോലെത്തന്നെ നിശ്ചിത ഓവർ മത്സരങ്ങളിൽ ഓവർ തികയുമ്പോഴും രണ്ട് ബാറ്റ്സ്മാന്മാർ പുറത്താകാതെ നിൽക്കാനുള്ള സാധ്യതയുണ്ട്. ബാറ്റിംഗ് ഓർഡറിൽ പുറത്താകാതെ നിൽക്കുന്ന ബാറ്റ്സ്മാനു താഴെ ഇനിയും ബാറ്റ് ചെയ്യാൻ ബാറ്റ്സ്മാനുണ്ടെങ്കിൽ അയാൾ പുറത്തായിട്ടില്ല എന്നതിനു പകരം "ബാറ്റ് ചെയ്തിട്ടില്ല" എന്നാണ് കാണിക്കുന്നത്. എന്നാൽ ബാറ്റ് ചെയ്യാൻ ക്രീസിലെത്തി ഒരു പന്ത് പോലും നേരിടാൻ കഴിഞ്ഞിട്ടില്ലെങ്കിലും ആ ബാറ്റ്സ്മാൻ പുറത്താകാതെ നിൽക്കുന്നതായാണ് രേഖപ്പെടുത്തുന്നത്. അതുപോലെത്തന്നെ പരിക്കുമൂലം റിട്ടയർ ചെയ്യുകയാണെങ്കിൽ അയാൾ നോട്ട് ഔട്ട് ആണ്. എന്നാൽ പരിക്കില്ലാതെ റിട്ടയർ ചെയ്ത ഒരു ബാറ്റ്സ്മാൻ റിട്ടയർ ഔട്ട് ആയതായാണ് രേഖപ്പെടുത്തുക.

നേടിയ റണ്ണുകളെ പുറത്താവലുകളുടെ എണ്ണം കൊണ്ട് ഹരിച്ചാണ് ഒരു ബാറ്റ്സ്മാന്റെ ബാറ്റിംഗ് ശരാശരി കണക്കാക്കുന്നത്. അതിനാൽ പുറത്താകാതെ നിൽക്കുന്ന ഒരു ബാറ്റ്സ്മാന് വളരെ നല്ലൊരു ബാറ്റിംഗ് ശരാശരി ഉണ്ടാവാൻ സാധ്യതയുണ്ട്. മൈക്കിൾ ബെവൻ ഏകദിനക്രിക്കറ്റിൽ 67 പ്രാവശ്യം പുറത്താകാതെ നിന്നിട്ടുണ്ട്. അതിനാൽത്തന്നെ അദ്ദേഹത്തിന്റെ ഏകദിന ബാറ്റിംഗ് ശരാശരി വളരെ ഉയർന്നതാണ് (53.58). 1953ലെ ഇംഗ്ലണ്ടിന്റെ ഓസ്ട്രേലിയൻ പര്യടനത്തിൽ പതിനൊന്നാമനായ ബിൽ ജോൺസ്റ്റൺ ബാറ്റിംഗ് ശരാശരിയിൽ ഒന്നാമതായ പ്രശസ്ത സംഭവവും ഉണ്ടായിട്ടുണ്ട്.

## അവലംബം
വൂഡി ഗുത്രി

അമേരിക്കയിലെ പ്രശസ്ത ഗായകനും, നാടൻ പാട്ടുകാരനുമായിരുന്നു **വൂ­ഡി ഗുത്രി** (ഇംഗ്ലീഷ്: Woody Guthrie) (ജൂലൈ 14, 1912 – ഒക്ടോബർ 3, 1967) . രാഷ്ട്രീയ പ്രമേയമുള്ള പാട്ടുകൾ മതൽ കുട്ടികൾക്കു് വേണ്ടിയുള്ള പാട്ടുകൾ വരെ പാടി, അദ്ദേഹം നാടുനീളെ സഞ്ചരിച്ചു. 1930-കളിൽ അമേരിക്കയെ ബാധിച്ച സാമ്പത്തികമാന്ദ്യത്തിന്റേയും, പ്രകൃതിദുരന്തത്തിന്റേയും അനുഭവത്തിൽ നിന്നാണു് അദ്ദേഹം പാട്ടുകാരനായത്. 

## അവലംബം
ശാസ്ത്രകേരളം ലക്കം 431, സെപ്തംബർ 2011

വർഗ്ഗം:1912-ൽ ജനിച്ചവർ
വർഗ്ഗം:1967-ൽ മരിച്ചവർ
വർഗ്ഗം:അമേരിക്കൻ ഗായകർ
ഉദയമാർത്താണ്ടപുരം പക്ഷി സങ്കേതം

തമിഴ്നാട്ടിലെ തിരുവാരൂർ ജില്ലയിൽ, തിരുവാരൂരിൽ നിന്നും 50  കിലോമീറ്റർ ദൂരത്തായി സ്ഥിതിചെയ്യുന്ന 46 ഹെക്ടർ വിസ്തീർണമുള്ള **ഉദയമാർത്താണ്ടപുരം പക്ഷി സങ്കേതം** (ഇംഗ്ലീഷ്:Udayamarthandapuram Bird Sanctuary) , സംരക്ഷിത പ്രദേശമാണ്. മേട്ടൂർ അണക്കെട്ടിലെ ജലം കൃഷിക്കായി സംഭരിക്കുന്ന ഈ പ്രദേശം ഏപ്രിൽ മുതൽ ഓഗസ്റ്റ്‌ വരെ വരണ്ടുണങ്ങും. ഓഗസ്റ്റ്‌ മുതൽ ഡിസംബർ വരെ ആണ് ജലാശയമായി മാറി പക്ഷികൾക്കുള്ള സങ്കേതമാകുന്നത്. ഓരോ സീസണിലും പതിനായിരത്തോളം ദേശാടന-നീർപക്ഷികൾ എത്താറുണ്ട്. വിവിധ ഇനം നീർക്കോഴികൾ, ഞാറ, ഇരണ്ട, കൊക്ക് എന്നിവയാണ് പ്രധാന പക്ഷികൾ. പ്രധാന ആകർഷണം: തുറന്ന ചുണ്ടൻ ഞാറ (Openbill stork). സെപ്റ്റംബർ ആണ് സന്ദർശിക്കാൻ ഏറ്റവും നല്ല സമയം. 

## അവലംബം
* http://www.hindu.com/2006/11/26/stories/2006112613250100.htm  
* http://www.forests.tn.nic.in/wildbiodiversity/bs_ubs.html

വർഗ്ഗം:തമിഴ്നാട്ടിലെ പക്ഷിസങ്കേതങ്ങൾ
ജഹാംഗീർ സബാവാല

ചിത്രകലയിലെ ആധുനികതാ പ്രസ്ഥാനത്തിന്റെ ഭാരതീയ വക്താക്കളിൽ ഒരാളായിരുന്നു **ജഹാംഗീർ സബാവാല** (1922 - 2011 ഓഗസ്റ്റ് 2). 1977-ൽ പത്മശ്രീ പുരസ്കാരം ലഭിച്ചു. വാഷിങ്ടൺ, പാരീസ്, വെനീസ്, ബെർലിൻ എന്നിവിടങ്ങളിലെ പ്രശസ്തമായ മ്യൂസിയങ്ങളിൽ ഇദ്ദേഹത്തിന്റെ ചിത്രങ്ങൾ പ്രദർശിപ്പിച്ചിട്ടുണ്ട്. 

## ജീവിതരേഖ
1922- ൽ മുംബൈയിൽ ജനിച്ചു. 1944 ൽ മുംബൈ ജെ.ജെ.ആർട് സ്‌കൂളിൽ നിന്നും ചിത്രകല അഭ്യസിച്ചു. തുടർന്ന് ഉപരിപഠനത്തിനായി ലണ്ടനിലും പാരീസിലുമെത്തി. 1994-ൽ കേന്ദ്രസർക്കാരിന്റെ പുരസ്‌കാരവും നിരവധി ദേശീയ-അന്തർദേശീയ ബഹുമതികളും കരസ്ഥമാക്കി.

## അവലംബം

## പുറത്തേക്കുള്ള കണ്ണികൾ

വർഗ്ഗം:1922-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 2-ന് മരിച്ചവർ

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:പത്മശ്രീ പുരസ്കാരം ലഭിച്ചവർ
അൻയാങ്

ചൈനയിൽ, ഹുആൻ നദീതീരത്തു സ്ഥിതിചെയ്യുന്ന പുരാവസ്തുഗവേഷണ പ്രാധാന്യമുള്ള ഒരു സ്ഥലമാണ് **അൻയാങ്**.

## വിശ്വാസം

പാരമ്പര്യം അനുസരിച്ച് പിആൻകെങ് എന്ന ശക്തനായ ഒരു ഭരണാധികാരി ജനങ്ങളെ പ്രേരിപ്പിച്ച് ഷാങ് എന്ന മഹാനഗരം നിർമിച്ചുവെന്നാണു വിശ്വാസം. ചൈനാക്കാരായ വൈദ്യൻമാർ മരുന്നുണ്ടാക്കുന്നതിനാവശ്യമായ വ്യാളി(dragon)യുടെ അസ്ഥി ഈ പ്രദേശത്തുനിന്നുമാണ് കണ്ടെടുത്തുവന്നിരുന്നത്. 1899-ൽ പ്രാചീനലിപികൾ കൊത്തിയ അസ്ഥിക്കഷണങ്ങൾ ചില പണ്ഡിതൻമാർ ഈ പ്രദേശത്തുനിന്നും ഉത്ഖനനം ചെയ്തെടുത്തു. 1928-ൽ ഇവിടെ ശാസ്ത്രീയമായ ഖനനം ആരംഭിച്ചു. അവിടെ കണ്ടെടുത്ത *ഷാങ്* ഗൃഹമാതൃകകൾ ആധുനിക ചീന ഗൃഹങ്ങൾക്കു തുല്യമാണ്. പതപാകംവരുത്തിയ മണ്ണുകൊണ്ടു നിർമ്മിക്കപ്പെട്ട ദീർഘചതുരാകൃതിയിലുള്ള തളങ്ങൾക്കു മുകളിൽ കല്ലുകൊണ്ടോ, അപൂർവമായി വെങ്കലത്തിലോ നിർമ്മിക്കപ്പെട്ട ആണിക്കല്ലുകളിൽ മൂന്ന് നിരവരുന്ന തൂണുകൾ ഉറപ്പിച്ചിട്ടുണ്ട്; അവ താങ്ങിനില്ക്കുന്ന ഊർധ്വാഭിമുഖമായതും ത്രികോണാകൃതിയിലുള്ളതും അറ്റം കൂർമ്പിച്ചതുമായ കൂരകളോടുകൂടിയ മന്ദിരങ്ങൾ ചൈനയിലെ വാസ്തുവിദ്യയുടെ മികച്ച മാതൃകകളാണ്.

## ചൈനയുടെ പൗരാണിക സംസ്കാരം

വിസ്തൃതമായ ഒരു കൊട്ടാരത്തിന്റെയും ശില്പികളും തൊഴിലാളികളും താമസിച്ചിരുന്ന പ്രദേശത്തിന്റെയും അവശിഷ്ടങ്ങളും ഇവിടെനിന്ന് കണ്ടെടുത്തിട്ടുണ്ട്. ചാമ, ചോളം, ഗോതമ്പ് എന്നിവ ഇവിടെ കൃഷി ചെയ്തിരുന്നതായും മൺവെട്ടി ഉപയോഗിച്ചിരുന്നതായും തെളിഞ്ഞിട്ടുണ്ട്. പ്രധാന വീട്ടുമൃഗം പന്നിയായിരുന്നുവെന്നും, ആടുമാടുകളെ വളർത്തിയിരുന്നുവെന്നും യുദ്ധത്തിനു പോകുമ്പോൾ രഥത്തിൽ കുതിരയെ പൂട്ടിവന്നിരുന്നുവെന്നുമുള്ളതിന് ആവശ്യമായ തെളിവുകളുണ്ട്. അൻയാങ് ജനതയുടെ സാമൂഹികവും സാംസ്കാരികവുമായ ജീവിതത്തിലേക്ക് കടന്നു ചെല്ലുവാൻ വക നല്കുന്ന പല ലക്ഷ്യങ്ങളും ഈ പ്രദേശത്തു നടത്തിയ ഭൂഗർഭഖനനങ്ങളിൽ നിന്നും ലഭ്യമായിട്ടുണ്ട്. അതിലൊന്ന് *വെളിച്ചപ്പാട്-അസ്ഥി*(oracle bones)കളാണ്. ഇവ കാളയുടെ തോളെല്ലോ കാലെല്ലോ ആമ ഓട്ടിയോ ആയിരിക്കും. അവയിൽ ദൈവത്തോടോ പരേതാത്മാക്കളോടോ ചോദിക്കുവാനുള്ള ചോദ്യങ്ങൾ കൊത്തിവയ്ക്കും. എന്നിട്ട് അവ ചൂടുപിടിപ്പിക്കും. അപ്പോഴുണ്ടാകുന്ന പൊട്ടലുകൾകൊണ്ട് വേർതിരിക്കപ്പെടുന്ന അക്ഷരങ്ങളുടെ അടിസ്ഥാനത്തിലാണ് ആ ചോദ്യങ്ങൾക്കുള്ള ഉത്തരങ്ങൾ അവർ മനസ്സിലാക്കിക്കൊണ്ടിരുന്നുത്. ബി.സി. 14-ആം നൂറ്റാണ്ടു വരെയുള്ള ചൈനയുടെ ചരിത്രത്തിലേക്ക് ഈ അസ്ഥിയിൽ കൊത്തിവച്ചിട്ടുള്ള അക്ഷരങ്ങളിൽകൂടി കടന്നുചെല്ലാൻ കഴിഞ്ഞിട്ടുണ്ട്. ആ ജനതയുടെ ആശങ്കകളും അഭിലാഷങ്ങളും വിശ്വാസാചാരങ്ങളും എല്ലാം ആ അസ്ഥിക്കഷണങ്ങളിൽ നിന്നും മനസ്സിലാക്കാൻ പുരാവസ്തുഗവേഷകൻമാർ ശ്രമിച്ചുകൊണ്ടിരിക്കുന്നു.

## പുറംകണ്ണികൾ

*Government website of Anyang  (in Simplified Chinese)
*http://www.study-in-china.org/university/henan/anyang.asp 
*http://landsofwisdom.com/?p=285 
*http://www.chinatouristmaps.com/travel/henan/henan/full-attraction-map.html 
*http://www.chinatouristmaps.com/provinces/Henan.html 
*http://www.redflag.info/anyang.htm 

വർഗ്ഗം:ചൈനയിലെ നഗരങ്ങൾ
സെർവൽ പ്രൊജക്ട്

വെർച്വൽ ശൃംഖല വഴി മൊബൈൽ ഫോണുകൾക്ക് പരസ്പരം ബന്ധപ്പെടുവാൻ സാധ്യമാക്കുന്ന ഒരു സോഫ്റ്റ്‌വേർ സാങ്കേതികവിദ്യയാണ് **സെർവൽ പ്രൊജക്ട്**. ഓസ്‌ട്രേലിയയിലെ അഡിലെയ്ഡിയിലുള്ള ഫ്‌ലിൻഡേഴ്‌സ് യൂണിവേഴ്‌സിറ്റിയാണ് ഈ സാങ്കേതികവിദ്യ വികസിപ്പിച്ചെടുക്കുന്നത്. മൊബൈൽ ഫോൺ ടവറുകളെ ഉപയോഗിക്കാതെ തന്നെ ഫോണുകൾക്ക് പരസ്പരം ബന്ധപ്പെടുവാൻ ഇതിലൂടെ സാധ്യമാകുന്നു. ഇതിനായുള്ള സോഫ്റ്റ്‌വേർ ഓപ്പൺസോഴ്‌സ് സോഫ്റ്റ്വെയറാണ്. 

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്
ഹെലിക്കോണിയ

**ഹെലിക്കോണിയേസീ** സസ്യകുടുംബത്തിലെ ഏക ജനുസാണ് **ഹെലിക്കോണിയ (Heliconia)**. അറിയപ്പെടുന്ന 194 സ്പീഷിസുകളിൽ മിക്കവയും അമേരിക്കൻ വൻകരകളിലെ തദ്ദേശവാസികളാണ്.
ഇത് പുഷ്പാലങ്കാരങ്ങളിൽ വളരെയധികം ഉപയോഗിക്കുന്നു. വ്യാവസായികാടിസ്ഥാനത്തിൽ  കൃഷി ചെയ്യുന്ന ഒരു സസ്യം കൂടിയാണിത്. കേരളത്തിൽ  പ്രാദേശികമായി ഇതിനെ **പൂവാഴ**, **തോട്ടവാഴ** എന്നൊക്കെ വിളിക്കുന്നു. 

## ഘടന
ഏകദേശം 1-2 മീറ്റർ വരെ പൊക്കത്തിൽ വളരുന്ന ഹെലിക്കോണിയയുടെ കിഴങ്ങാണ്  നടീൽ വസ്തുവായി ഉപയോഗിക്കുന്നത്.  ഇതിന്റെ തണ്ടുകൾ വാഴപ്പോളയുടെ രൂപത്തിലാണുള്ളത്. തണ്ടുകൾ പച്ച നിറത്തിലുള്ളതും പോളകൾ കൊണ്ട് മൂടിയതുമായിരിക്കും. പോളകളൂടെ അഗ്രഭാഗത്തായി ഒറ്റയില കാണപ്പെടുന്നു. ഇലകൾക്കും വാഴയിലയുടെ ആകൃതിയാണുള്ളത്. ചില ജനുസ്സുകളിൽ വാഴയുടെ കൂമ്പ് പോലെ പൂങ്കുലയും വളഞ്ഞ താഴേക്കാണ് കാണപ്പെടുന്നത്. അതിനാലായിരിക്കണം ഇതിനെ പൂവാഴ എന്ന പേരിൽ അറിയപ്പെടുന്നത് എന്ന് കരുതുന്നു.. പൂക്കൾക്ക് സാധാരണയായി ചുവപ്പ് നിറവും അരികുകളിൽ പച്ച നിറം ചേർന്ന മഞ്ഞ നിറവും മായിരിക്കും. അത് സമ്മുഖമായി ക്രമീകരിച്ചിരിക്കുന്നു.

## ചിത്ര സഞ്ചയം
വിവധ തരം ഹെലിക്കോണിയ

File:Banks of periyar (6).JPG|ഹെലിക്കോണിയ
File:Flowers blossom in onam (august september) (1).JPG|H. psittacorum × H. spathocircinata cv. Golden Torch
File:Flowers from western ghats (67).jpg


## പുറംകണ്ണികൾ

*http://www.google.co.in/search?q=Heliconia&hl=en&client=firefox-a&hs=1yN&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=VKphTp_7NpHjrAevpvCpCg&ved=0CDUQsAQ&biw=1024&bih=574 Images for Heliconia
* കൊടുങ്ങല്ലൂരിലെ ചന്ദ്രോദയം 
*http://www.orchidsasia.com/heliconias.htm

വർഗ്ഗം:അലങ്കാരസസ്യങ്ങൾ
വർഗ്ഗം:സസ്യകുടുംബങ്ങൾ
വർഗ്ഗം:ഒരു ജനുസ് മാത്രമുള്ള സസ്യകുടുംബങ്ങൾ
യശോദപ്പൂ

ഏഷ്യ ജന്മദേശമായുള്ള ഒരു നിത്യഹരിത അലങ്കാരസസ്യമാണ് **യശോദപ്പൂ**. *Rangoon Creeper, Burma creeper,Chinese honeysuckle * എന്നീ പേരുകളിൽ അറിയപ്പെടുന്ന ഈ സസ്യം കേരളത്തിൽ മിക്കവാറും പ്രദേശങ്ങളിൽ കാണപ്പെടുന്നു.  മലയാളത്തിൽ പ്രാദേശികമായി **കാട്ടുപുല്ലാനി** എന്നും ഇതറിയപ്പെടുന്നു. കനം കുറഞ്ഞ തണ്ട് ഉള്ളതിനാൽ പരമാവധി  പടർന്നു വളരുന്ന സ്വഭാവം കാണിക്കുന്ന ഒരു ചെടി കൂടിയാണിത്. ഇലകൾ കടും പച്ച നിറത്തിൽ സമ്മുഖമായി ഇലത്തണ്ടുകളിൽ വിന്യസിച്ചിരിക്കുന്നു. ഇതിന്റെ പൂക്കൾ കുലകളായിട്ടാണ് ഉണ്ടാകുന്നത്. പൂക്കൾ അഞ്ച് ഇതളുകളോടു കൂടിയതും  ചുവപ്പ്, വെള്ള കലർന്ന ചുവപ്പ്, റോസ് എന്നീ നിറങ്ങളിൽ ഒരു കുലയിൽ തന്നെ കാണപ്പെടുന്നു,

## അവലംബം


## പുറത്തേക്കുള്ള കണ്ണികൾ
*  Madhumalati (''Quisqualis indica'')

വർഗ്ഗം:പുഷ്പങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:കോംബ്രട്ടേസീ
വർഗ്ഗം:കേരളത്തിലെ സസ്യജാലം
സുവർണ്ണആര

കേരളത്തിൽ വിരളമായി കാണപ്പെടുന്ന ഒരു പൂമ്പാറ്റയാണ് **സുവർണ്ണആര** അഥവാ കുങ്കുമവരയൻ(Orange-tailed Awl). ശാസ്ത്രനാമം: *Bibasis sena*. 
ഹെസ്പിരിഡെചിത്രശലഭകുടുംബത്തിലെ ഒരു ചിത്രശലഭം.ഇടതൂർന്ന കാടുകളിൽ അപൂർവ്വമായിക്കാണുന്നു.ഇരുണ്ട തവിട്ടു നിറമുള്ള ചിറകിന്റെ മുകൾഭാഗം.പിൻചിറകിന്റെ അഗ്രഭാഗങ്ങളിലും ശരീരത്തിലും ഓറഞ്ചു നിറം.വളരെവേഗത്തിൽ പറക്കുന്ന ശലഭം.ഇലയുടെ അടിഭാഗത്താണ് സാധാരണ വിശ്രമിക്കുക.വെള്ളക്കുരണ്ടി(Combretum latifolium)വാസന്തി(Hiptage madablota) എന്നിവയാണ് ശലഭപ്പുഴുവിന്റെ പ്രധാന ഭക്ഷണസസ്യങ്ങൾ
## ആവാസവ്യവസ്ഥ
സഹ്യാദ്രിയിലെ വനങ്ങളാണ് ഇവയുടെ താവളങ്ങൾ. നാട്ടുകുന്നുകളിലും ചെറുകാടുകളിലും ഇവയെ കാണാറുണ്ട്. ഇന്ത്യയുടെ വടക്കുകിഴക്കൻ മേഖലകളിലെ വനങ്ങൾ ഇതിന്റെ ആവാസമാണ്.

## അവലംബം
*കേരളത്തിലെ പൂമ്പാറ്റകൾ (മാതൃഭൂമി ആഴ്ചപ്പതിപ്പ്)-ഡോ. അബ്ദുള്ള പാലേരി
	
## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
റൺ

right|thumb|300px|റണ്ണെടുക്കുന്ന രീതി
ക്രിക്കറ്റിൽ സ്കോർ നേടുന്നതിന്റെ അടിസ്ഥാന ഏകകമാണ് **റൺ**. ബാറ്റ്സ്മാന്മാരാണ് *റൺ* എടുക്കുന്നത്. ടീമിലെ എല്ലാ ബാറ്റ്സ്മാന്മാരുടേയും സ്കോറിന്റെ ആകെത്തുകയാണ് ടീം സ്കോർ (എക്സ്ട്രാ റണ്ണുകളുണ്ടെങ്കിൽ അതും). ഒരു ബാറ്റ്സ്മാൻ 50 റൺസോ (അർദ്ധശതകം) 100 റൺസോ (ശതകം) അല്ലെങ്കിൽ 50ന്റെ ഗുണിതങ്ങളായുള്ള റണ്ണുകളോ നേടുന്നത് ഒരു പ്രധാനനേട്ടമായാണ് കണക്കാക്കുന്നത്. രണ്ട് ബാറ്റ്സ്മാന്മാരുടെ കൂട്ടുകെട്ട് 50ന്റെ ഗുണിതങ്ങളായുള്ള റണ്ണുകൾ നേടുന്നതും ടീമിന്റെ സ്കോർ 50ന്റെ ഗുണിതങ്ങളായുള്ള റണ്ണുകൾ പിന്നിടുന്നതും ആഘോഷത്തിന് കാരണമാകുന്നു.

## റൺ റേറ്റ്
ഒരു ടീം ആകെ നേടിയ റണ്ണിനെ അതിനായി ഉപയോഗിച്ച ഓവറുകളുടെ എണ്ണം കൊണ്ട് ഹരിക്കുമ്പോൾ **റൺ റേറ്റ്** ലഭിക്കുന്നു.

## റൺ ഔട്ട്
റണ്ണിനായി ക്രീസ് വിട്ടിറങ്ങുന്ന ബാറ്റ്സ്മാൻ ഏതെങ്കിലും ഒരു ക്രീസിൽ എത്തുന്നതിനു മുമ്പ് പന്തുപയോഗിച്ച് ആ ഭാഗത്തെ അഥവാ ആ എൻഡിലെ വിക്കറ്റ് തകർക്കപ്പെട്ടാൽ ബാറ്റ്സ്മാൻ റൺ ഔട്ട് ആയതായി പ്രഖ്യാപിക്കപ്പെടുന്നു.

## നിയമങ്ങൾ
ക്രിക്കറ്റ് നിയമങ്ങളിൽ 18ആം നിയമമാണ് റണ്ണുകൾ സ്കോർ ചെയ്യുന്നതിനെപ്പറ്റിയുള്ള നിയമങ്ങൾ പ്രതിപാദിക്കുന്നത്.

## അവലംബം

വർഗ്ഗം:ക്രിക്കറ്റിലെ സാങ്കേതിക പദങ്ങൾ
വെള്ളവരയൻആര

കാടുകളിൽക്കാണുന്ന ഒരു ചിത്രശലഭം. ഹെസ്പിരിഡെ ചിത്രശലഭകുടുംത്തിൽപ്പെടുന്നു. പിൻചിറകിലുള്ള വെള്ളനിറത്തിലുള്ള വലിയ പട്ട ഈ ശലഭത്തെ തിരിച്ചറിയാൻ സഹായിക്കുന്നു
.കാട്ടരുവിയോരങ്ങളിലെ നനവാർന്ന പ്രദേശങ്ങൾ ഇഷ്ടപ്പെടുന്നു. പൊന്നാംവള്ളി(*Derris scandens*), ഉങ്ങ്(*Pongamia pinnata*) എന്നിവയിലാണ്  മുട്ടകൾ സാധാരണകാണുന്നത്.
## അവലംബം
 
## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ജെയിംസ് ബ്ലന്റ്

ഒരു ഇംഗ്ലീഷ് ഗായകനും, സംഗീത സംവിധായകനും, ഗാനരചയ്താവുമാണ് **ജെയിംസ് ബ്ലന്റ്**.

## ജീവിതരേഖ
1974-ൽ ഇംഗ്ലണ്ടിൽ ജനനം. 1996-ൽ സോഷ്യോളജിയിൽ ബിരുദം നേടി. പിതാവിന്റെ നിർബദ്ധത്തിന് വഴങ്ങി ആർമിയിൽ ചേർന്നു. കൊസൊവൊയിലെ മാസിഡോണിയ-യൊഗോസ്ലോവിയ അതിർത്തിയിൽ നാറ്റോ സൈന്യത്തിൽ സേവനമനുഷ്ടിച്ചു. 2002-ൽ ആർമിയിൽ നിന്ന് പിരിഞ്ഞു.

2003-ൽ ആദ്യ ആൽബം "ബാക്ക് ടു ബെഡ്ലം" പുറത്തുവന്നു.  ഈ ആൽബത്തിലെ "യു ആർ ബ്യൂട്ടിഫുൾ" എന്ന ഗാനം വളരെ പ്രശസ്തമായി. ലോകത്താകമാനം ബാക്ക് ടു ബെഡ്ലം 11 മില്യൺ കോപ്പികൾ വിറ്റഴിഞ്ഞു. അമേരിക്കയിൽ മാത്രം 2.6 മില്യൻ കോപ്പികൾ വിൽക്കപ്പെട്ടു. ഒരു വർഷത്തിനുള്ളിൽ ഏറ്റവും വേഗത്തിൽ വിറ്റഴിഞ്ഞ ആൽബം എന്ന ഗിന്നസ് റെക്കോർഡ് നേടി. 2007-ൽ രണ്ടാമത് ആൽബം "ഓൾ ദി ലോസ്റ്റ് സോൾസ്" പുറത്തിറങ്ങി.

## ആൽബങ്ങൾ/ഗാനങ്ങൾ

* Back to Bedlam (13-06-2005)
* All the Lost Souls (17-09-2007)
* Some Kind of Trouble (08-11-2010)
* James Blunt Live at Manchester Apollo (Jan. 2008)
* High (18-10-2004)
* Wisemen (07-03-2005)
* You're Beautiful (30-05-2005)
* Goodbye My Lover (19-12-2005)
* 1973 (23-07-2007)
* Same Mistake (03-12-2007)
* Carry You Home (07-07-2008)
* I Really Want You (04-08-2008)
* Love, Love, Love (10-11-2008)
* *Live From London EP (28-06-05)
* *iTunes Live: London Festival EP (18-04-2008)
* *Chasing Time: The Bedlam Sessions (Live at the BBC) (13-02-2006)

==പുരസ്ക്കാരങ്ങൾ==

===ഗ്രാമി പുരസ്ക്കാരങ്ങൾ===
* 2007 Best New Artist - നാമനിർദ്ദേശം - ജെയിംസ് ബ്ലന്റ്
*2007 Record of the Year - നാമനിർദ്ദേശം  - യു ആർ ബ്യൂട്ടിഫുൾ 
*2007 Song of the Year - നാമനിർദ്ദേശം - യു ആർ ബ്യൂട്ടിഫുൾ 
*2007 Best Male Pop Vocal Performance - നാമനിർദ്ദേശം - യു ആർ ബ്യൂട്ടിഫുൾ 
*2007 	Best Pop Vocal Album - നാമനിർദ്ദേശം - ബാക്ക് ടു ബെഡ്ലം

===മറ്റു പുരസ്ക്കാരങ്ങൾ===
;2005
* 2005 MTV Europe Music Awards – Best New Act
* |Q Awards – Best New Act
* Digital Music Awards – Best Pop Act
;2006
* NRJ Music Awards (France) – Best International Newcomer
* BRIT Awards – Best pop act and Best Male Vocalist
* ECHO Awards (Germany) – Best International Newcomer
* NME Awards – Worst Album
* MTV Australia Video Music Awards – Song of the Year for - യു ആർ ബ്യൂട്ടിഫുൾ
* Ivor Novello Awards – Most Performed Work and International Hit of the Year
* 2006 MTV Video Music Awards – Best Male Video and Best Cinematography
* World Music Awards 2006|World Music Awards – Best New Artist in the World and Biggest Selling British Artist in the World
* Teen Choice Awards (United States) – Choice Music Male Artist
;2008
* ECHO (music award)|ECHO Awards (Germany) – Best International Male Artist
;2010
* Virgin Media Music Awards – The Hottest Male
;2011
* Regenbogen Awards (Germany) – Best International Male Artist

== അവലംബം ==
<references/>

==കൂടുതൽ വായനക്ക്==
* [http://www.cbc.ca/thehour/video.php?id=993 TV interview with *The Hour* on CBC]
* [http://www.andpop.com/article/7416 James Blunt interview and video on and *POP''] 

## പുറമേനിന്നുള്ള കണ്ണികൾ

* JamesBlunt.com Official James Blunt website
* 
* 

വർഗ്ഗം:പോപ്പ് ഗായകർ
വർഗ്ഗം:1974-ൽ ജനിച്ചവർ
കോടങ്കി ഉടുക്ക്

ഏറ്റവും പഴക്കമുള്ള ഉടുക്കിന്റെ രൂപമായി ഇത് അറിയപ്പെടുന്നു. തമിഴ്നാട്ടിൽ നിന്ന് പാലക്കാടിന്റെ കിഴക്കൻ പ്രദേശങ്ങളിലേയ്ക്കും പിന്നീട് കേരളത്തിന്റെ ഇതര ഭാഗങ്ങളിലേയ്ക്കും കുടിയേറിയ നാട്ടുവാദ്യമാണ്  കോടങ്കി ഉടുക്ക്.  ഉടുക്കുമീട്ടി കുറി പറഞ്ഞും ഭിക്ഷയെടുത്തും നടക്കുന്ന ജാതിക്കാരാണ് കോടങ്കികൾ. മധുരൈയ്ക്കടുത്തുള്ള കൊല്ലിമലയാണ് ഇവരുടെ ആസ്ഥാനം. ആദിപരാശക്തി തങ്ങൾക്ക് കനിഞ്ഞു നൽകിയതാണ് ഈ ഉപകരണം എന്നവർ വിശ്വസിക്കുന്നു.ആദിപരാശക്തിയെ ജക്കമ്മ എന്നും വിശേഷിപ്പിക്കുന്നതിനാൽ ഇതിനെ ജക്കമ്മ ഉടുക്ക് എന്നും വിളിക്കാറുണ്ട്. ആടിന്റെ *ചവ്* ആണ് ഈ ഉപകരണത്തിനുപയോഗിക്കുന്നത്.സാധാരണ ഉടുക്കിനേക്കാൾ ചെറുതാണ് കോടങ്കി ഉടുക്ക്.
## ഘടന
കോടങ്കി ഉടുക്കിന്റെ ചന്ദ്ര വളയം ചെറുതായിരിക്കും. ആടിന്റെ ചൗ ഉപയോഗിച്ചാണ് ഈ ഉപകരണത്തിന്റെ ചന്ദ്ര വളയം നിർമ്മിക്കുന്നത്. ചന്ദ്രവളയങ്ങൾ തമ്മിൽ നൂൽ കെട്ടി ബന്ധിക്കുന്നു.നാദത്തിനായി ചെറിയ മെഴുകിന്റെ കഷ്ണം നൂലിൽ ചുറ്റി കെട്ടിയിടുന്നു. കൈകൾ ചലിപ്പിക്കുമ്പോൾ മെഴുകിന്റെ കഷണം ചന്ദ്ര വളയത്തിൽ തട്ടി നാദമുണ്ടാകും. 

## അവലംബം

വർഗ്ഗം:instruments
വർഗ്ഗം:തുകൽ‌വാദ്യങ്ങൾ
വർഗ്ഗം:കേരളത്തിലെ വാദ്യോപകരണങ്ങൾ